Osasun, Kontsumo eta Gizarte Ongizate Ministerioaren - Egoitza Elektronikoa - EBko Covid Ziurtagiri Digitalari buruzko ohiko galderak\nAzken Gaurkotzea: 02/03/2022\nEBko Covid Ziurtagiri Digitalari buruzko ohiko galderak\nNorekin jarri daiteke harremanetan arazoren bat izanez gero?\nZerbitzu hau erabiltzean arazoren bat baldin baduzu edo EBko COVID Ziurtagiri Digitalaren prozedurari buruz zalantzaren bat baduzu, mesedez, bidali posta elektroniko bat cau@ccd.sanidad.gob.es helbidera, zure kontsultaren azalpenarekin.\nTelefono honetara deituz ere jarri zaitezke harremanetan: +34 910 50 98 88. Arreta ordutegia 08:00etatik 22:00etara da, astelehenetik igandera. Deiaren kostua zeure telefono-operadorearekin kontrataturik dituzun indarreko tarifen araberakoa izango da. Kontsultatu zer tarifa aplikatzen den zeure telefono-operadorearekin, xehetasun gehiago izateko.\nEBko herrialde batetik bestera bidaiatzea ahalbidetzen duen agiri bat da, modu errazean ziurtatzen duena pertsona bat COVID-19aren kontra txertatu izan dela, gaixotasunetik osatu izan dela edo proba negatiboa eman izan duela azken 24/27 orduetan, herrialde bakoitzak ezarritako orduen arabera. EBko COVID Ziurtagiri Digitala ez baduzu, bidaiatu ahal duzu, baina harrera-prozesua makalagoa da eta neurri gehigarri batzuk eska diezazkizukete, testa edo berrogeialdia egitea, esate batera. Ziurtagiria soila, segurua, fidagarria eta doakoa da, eta formatu elektronikoan edo paperean izan dezakezu. EBko COVID-19 Ziurtagiri Digitalak EB osorako balio badu ere, herrialde bakoitzak du bertara sartzeko arauen eta osasun-neurrien ardura pandemia bitartean. Horrek esan nahi du herrialde bakoitzaren arabera daudela bertara sartzeko eskakizunak.\nEBko COVID Ziurtagiri Digitalak hau ziurtatzen dio pertsona bati:\nCOVID-19aren kontrako txertoa hartu izan duela, edo\nSARSCoV2 birusaren diagnostiko-proba bat egin eta emaitza negatiboa izan dela, edo\nCOVID-19a izan duela eta osatu izan dela.\nZiurtagiriak funtsezko ezaugarri hauek ditu:\nFormatu digitalean edo paperean\nDoan jaulkitzen da, hizkuntza nazionalean eta ingelesez\nEBko herrialde guztietarako balio du\nEBko kide diren estatu guztiek onartzen dute, eta baita Suitza, Islandia, Norvegia eta Liechtensteinek ere.\nInformazio gehiagorako, kontsulta dezakezu Europako Batzordearen (EB) web-orria.\nEBko COVID ziurtagiri digitaletan, zenbat modalitate daude?\nHiru ziurtagiri-mota daude: Txertaketa, Berreskuratzea eta Proba, eta elkarrekin bateragarriak dira.\nHau da, pertsona batek gaixotasuna pasatu badu, eska dezake Berreskuratze-ziurtagiria, eta baita Txertaketarena ere txertoa hartua badu.\nZer behar da ziurtagiria eskatzeko?\nZiurtagiri-modalitate bakoitzak bere betekizunak ditu:\nBerreskuratze-ziurtagiria: COVID-19aren diagnostiko bat lortu behar da, hamaika egun baino lehenagotik egindako PCR/Antigenoak proba bidez, ziurtagiria eskatu aurreko sei hilabeteren barruan.\nAntigenoen proben kasuan, soilik osasun-profesional batek burutua eta Health Security Committee (HSC) erakundeak adierazitako test batean oinarritzen bada balioko du: https://ec.europa.eu/health/system/files/2022-02/covid-19_rat_common-list_en.pdf\nTxertaketa-ziurtagiria: EBk baimendutako txertoetako baten dosi bat hartu behar da, txertatze-prozesua amaitu ondoren (jarraibide osoa) nahiz txertatze-prozesuaren barruan (jarraibide ez-osoa).\nNahiz eta edozein unetan eskatu ahal den, txertaketaren jarraibide osoaren (lehen txertaketa) azken dosia hartu ondorengo 14 egun igarotzen direnean izango da balioduna. Jarraibide horren azken dosia hartu izan den datatik 270 egun igarotzen direnean, dagoeneko ez du baliorik izango.\nUne horretatik aurrera, txertaketa-ziurtagiria balioduna izateko, indargarri-dosia/oroitzapen-dosia/boosterra harturik izan beharko da. Ziurtagiri horiek indargarri-dosia hartzen den egun beretik izango dira baliodunak.\nJasotako dosien, txertaketa-motaren eta gaixotasuna igaro den ala igaro ez denaren arabera, txertaketa-prozesua buruturik dela edo burutze bidean dela adieraziko du ziurtagiriak:\nGaixotasuna igaro bada eta 65 urte baino gutxiago badira, jarraibide osoaren ziurtagiria jasoko da dosi bat hartu ondoren.\nDosi bakarreko txertoa hartu izan bada, jarraibide osoaren ziurtagiria jasoko da.\nBi dosi dituen txertoaren dosi bat hartu izan bada, jarraibide ez-osoaren ziurtagiria jasoko da.\nBi dosi dituen txertoaren bi dosi edo gehiago (are, mota ezberdinekoak) hartu izan badira, jarraibide osoaren ziurtagiria jasoko da.\nTxertoaren indargarri-dosia/oroitzapen-dosia/boosterra jaso izan bada, horrelakorik hartu izan dela adierazten duen ziurtagiria jasoko da.\nProba-ziurtagiria: egindako proba batean emaitza negatiboa lortua izan behar da, honela: antigenoen testarekin egiten bada, lagina hartu aurreko 24 orduetan; PCR bidez egiten bada, berriz, egin aurreko 72 orduetan.\nNola eskatzen da EBko COVID Ziurtagiri Digitala?\nOsasun-agintari nazionalak arduratzen dira ziurtagiria emateaz. Beraz, zeure autonomia erkidegoaren bidez eska dezakezu ziurtagiria.\nZiurtagiria Osasun Ministerioaren Egoitza Elektronikoaren bidez ere eska daiteke, baldintza hauetakoren bat betetzen bada:\nCOVID-19aren kontrako txertoa Espainian harturik izatea. Otsailaren 1etik aurrera, EBko Covid ziurtagiri digital batzuk indargarri-dosia/boosterra hartu ondoren bidali behar dira berriro.\nGaixotasuna igaro bada eta agiri bidez froga badaiteke PCR/Antigenoak proba positibo bat izan duela gutxienez 11 egun lehenagotik.\nEskabide elektronikorako, Ziurtagiri digitala edo faktore bikoitzeko Cl@ave iraunkorra (mugikorrera mezu bidez bidalitako gako hitzartu uztartuak) izan behar da.\nZiurtagiria eska daiteke hirugarren pertsona baten izenean?\nBai, ziurtagiria eska daiteke ordezkaritza, tutoretza edo kuradoretza bidez, ziurtagiriaren titularraren ordezkaritza, tutoretza edota kuradoretza egiaztatzeko dokumentazioa aurkeztuz eta hori egiazkoa dela eta eguneraturik dagoela adierazten duen erantzukizuneko adierazpena sinatuz.\nZer formatutan emango da ziurtagiria?\nEBko COVID Ziurtagiri Digitala formatu elektronikoan edo paperean emango da, estatukide bakoitzeko dagokien agintarien aldetik. Bertsio elektroniko digitala edozein gailutan ikusi ahalko da, eta inprimatu ahalko da. Formatu batek zein besteak QR kode bat izango du, funtsezko informazioa bilduko duena, eta baita zigilu digital bat ere, ziurtagiria benetakoa dela ziurtatzeko.\nOro har, Osasun Ministerioak covid ziurtagiriak bitarteko elektronikoez bakarrik eskatzeko eta jasotzeko aukera emango du. Nazioarteko Txertaketa Zentroetan, aldiz, aurrez aurre eman ahalko dira.\nZertarako da EBko Covid Ziurtagiri Digitala?\nZiurtagiriak EB barruan askatasunez ibiltzeko bide ematen du, eta proben emaitzen edo txertaketaren frogagiria da. Bidaiatzeko izapideak arintzen ditu eta proba gehigarriak edo berrogeialdia igaro beharra saihesten du.\nBeraz, ez da Europar Batasunaren barruan aske zirkulatzeko eskubidea baldintzatzen edo murrizten duen pasaporte edo bidai-agiri bat. Aitzitik, estatukideen arteko mugikortasuna erraztea eta, aldi berean, osasunaren babesa bermatzea ahalbidetzen duen tresna bat da.\nNon erabil daiteke ziurtagiria?\nGaur-gaurkoz, ziurtagiria EBko kide diren estatu guztietan erabili ahal da, eta baita Islandia, Liechtenstein eta Norvegia bezalako beste batzuetan ere. Europako Batzordea lanean ari da ziurtagiri horiek bateragarriak izan daitezen hirugarren herrialdetako sistemekin. Ziurtagiriak baliozkotzeko estatukide bakoitzak eskatzen dituen betekizunei buruzko informazio eguneratua kontsulta daiteke hemen: Re-open EU (europa.eu)\nEuropar Batasunean mugikortasuna errazteaz gain, bestelako erabilerarik izango du?\nHasiera batean, ziurtagiri hori EBko herrialdeen artean mugikortasuna errazteko sortu zen, baina estatu bakoitzeko agintaritza nazionalek bestelako helburu batzuetarako eskatu ahalko dituzte, leku publikoetan (ostalaritza, aisialdia, etab.) sartzen uzteko, adibidez. Estatukide bakoitzak ziurtagiri horiez dituzten erabilera eta betekizunei buruzko informazio eguneratua kontsultatu daiteke hemen: Re-open EU (europa.eu)\nEBko COVID Ziurtagiri Digitala doakoa da?\nBai. Guztiz doan lor daiteke, bai eskabide elektronikoaren bidez, bai aurrez aurre.\nZer datu jasotzen ditu ziurtagiriak?\nEBko COVID Ziurtagiri Digitalak behar beharrezkoa den informazioa besterik ez du jasotzen: titularraren izena, jaiotze-data, jaulkipen-data, txertoari buruzko informazio garrantzitsua, diagnostiko- edo berreskuratze-proba, eta identifikatzaile bakarra. Datu horiek ziurtagirian agertzen dira, eta ez dira biltegiratzen edo gordetzen beste estatukide batean egiaztatzen direnean.\nDatu pertsonalak babesteko agiri fidagarri eta segurua al da?\nEBko COVID Ziurtagiri Digitala agiri guztiz seguru eta fidagarria da. Alde batetik, ziurtagiriaren diseinuak egiazkotasuna bermatzen du, elektronikoki zigilaturik dagoen QR kode batean oinarritzen delako. Bestetik, datu pertsonalen eta horien segurtasun eta pribatutasunaren babes handiena bermatzen da. EBko COVID Ziurtagiri Digitalean azaltzen diren datu pertsonalak ziurtagirian jasotzen den informazioa egiaztatzeko besterik ez dira tratatuko, izaera pertsonaleko datuak babesteari buruz Europako eta herrialdeko araudiak ezarritakoa betez.\nZer hizkuntzetan ematen da?\nAgiria Estatu bakoitzeko hizkuntza ofizialetan eta ingelesez emango da.


Paisaia eta lurraldetasuna Euskal Herrian: bilakaera baten historia — Euskal kultur erakundea\nMaitane Ostolaza eta Sabine Cazenave\n2021eko maiatzaren 6an, Euskal etnopoloaren mintegiaren baitan, Maitane Ostolaza-k eta Sabine Cazenave-k eman zituzten hitzaldien bideoak.\nBi hitzaldi horiek Baionako Euskal Museo eta Jean Haritschelhar katedra-rekin (Bordeaux Montaigne Unibertsitatea - Etxepare Institutua - IKER) ko-antolatuak izan dira.\nHerrialde orok badu bere paisaia, kultura eta bilakaera historikoaren ondorioz sortua. Euskal Herriari dagokionez, paisaiaren gaiak indarra hartzen du XIX. mende amaieratik aurrera. Bide batez, paisaia eta euskal nortasunaren arteko harreman estua ematen da. Maitane Ostolaza-k euskal paisaiarekin zerikusia duten diskurtso eta praktiketara hurbiltzea izan du helburu, lurraldetasunaren ikuspegitik abiatuz.\nMaitane Ostolaza Espainiako historia eta zibilizazio garaikideko irakaslea da Nanteseko Unibertsitatean. Historia sozial eta kulturalean aditua, erlijioari, hezkuntzaren historiari, nazionalizazio prozesuei eta ahozko literaturari buruzko hainbat lan argitaratu ditu. Bere azken ikerketak natura eta ondare eremuak lantzen ditu, paisaiaren dimentsio sinboliko eta identitarioari arreta berezia eskeiniz.\nOndotik, Sabine Cazenave-k, Euskal Museoko Kontserbatzaile nagusia, Euskal paisaiak margolarien eskutik (1850-1930) mintzaldia proposatu du.\nEuskarazko itzulpena: Ekaitz Bergaretxe\nLa terre des basques: naissance d’un paysage (1800-1936), Rennes, PUR, 2018.


227. ALDIZKARIA - 2020ko urriaren 2a\n2020rako lan publikoaren eskaintza\nZizur Nagusiko Udaleko Gobernu Batzarrak, 2020ko irailaren 18an egin bilkuran, jarraian ematen den erabakia hartu zuen aho batez:\nNafarroako Administrazio Publikoetako funtzionarioei ekainaren 5eko 113/1985 Foru Dekretua aplikatzen zaie sartzeko prozedurei dagokienez.\nDekretuan ezarritakoen ondorioetarako, administrazioek urteko lan publikoaren eskaintza onetsiko dute, eta hura Nafarroako Aldizkari Ofizialean argitaratuko da. Aurrekontuan zuzkidura duten lanpostu hutsak sartuko dira lan-eskaintzan, eta bertan adieraziko da horietatik zein diren dagokion urtean bete behar direnak.\nEra berean, lan-eskaintza argitaratzeak behartu egiten ditu organo eskudunak lan-eskaintzan sartzen diren lanpostuak betetzeko hautaproben deialdia egitera.\nAdierazi den bezala, langileen hautaketa honako baldintza hauek betetzen dituzten plazei buruzkoa baino ezin da izan: dagokion plantilla organikoan agertzea, hutsik egotea, aurrekontuan zuzkidura izatea, eta dagokion lan-eskaintzan sartuta egotea.\nUrriaren 30eko 5/2015 Legegintzako Errege Dekretuak, Enplegatu Publikoaren Oinarrizko Estatutuaren Legearen testu bategina onesten duenak, 70.1 artikuluan (ordezko araua) honako hau ezartzen du: “Langile berriak berriro laneratuz hornitu behar diren giza baliabideen beharrak (aurrekontuan zuzkidura dutenak), lan publikoaren eskaintzaren bidez beteko dira, edo langile beharrak hornitzeko antzeko kudeaketa tresna baten bidez. Beraz, agindutako lanpostuetarako hautaketa-prozeduretarako deialdia egin beharko da, eta gehienez ere ehuneko hamar gehiagorako. Horien deialdiak egiteko gehieneko epea ezarri beharko da. Nolanahi ere, lan publikoaren eskaintza edo antzeko tresna baten exekuzioa hiru urteko epearen barrenean egin beharko da.\nAbuztuaren 30eko 251/1993 Legegintzako Foru Dekretuak (Langileen Estatutuaren testu bategina) ez du biltzen xedapenik lan publikoaren eskaintzari buruz, baina 83.6 artikuluan dio Administrazio publiko bakoitzaren eskumenei dagokienez, negoziatu egin beharko direla, besteak beste, enplegu publikoaren eskaintza planak prestatzea eta diseinatzea, bai eta funtzionario publikoak sartzeko, itzultzeko, hornitzeko eta lanbide sustapenerako sistemak ere.\nZizur Nagusiko Udalaren eta Zizur Nagusiko Udaleko langileen ordezkarien artean negoziazio-mahaia eginik 2020ko irailaren 16an, eta behin akordioa lorturik, bidezko da onestea lan publikoaren eskaintza 2020rako.\n1. Onestea lan publikoaren eskaintza guztia 2020rako. Hona:\n2020ko ekitaldiko lan-eskaintzak honako lanpostu hutsak bilduko ditu:\n–Kirol alorra: Kirol koordinatzaile lanpostu huts bat, funtzionario araubidekoa, B mailakoa, euskararen C1 mailako nahitaezko hizkuntza-eskakizunarekin. Plantilla organikoan 24000 zenbakia du lanpostuak.\n–Segurtasunaren eta Herritarren Babesaren alorra: udaltzainen lanpostu huts guztiak, funtzionarioen araubidekoak, C mailakoak, plantilla organikoan 37009, 37016, 37017 eta 37023 zenbakiak dituztenak.\n2. Onetsitako lan publikoaren eskaintza Nafarroako Aldizkari Ofizialean argitaratzea, Zizur Nagusiko Udalak langileen arloan 2020rako dauzkan aurreikuspenak herritarrei jakinarazteko.”\nZizur Nagusian, 2020ko irailaren 22an.–Alkate udalburua, Jon Gondán Cabrera.\nIragarkiaren kodea: L2010918


Bittor Hidalgo Sustatu.eus - Teknofiloen albistegia\nEuskaraldia eta Sortuko kide J. Albarez\n2018-01-29 : 09:09\nArgiako blogetan lehenik, ZuZeun ondoren, irakurri ahal izan ditugu zure hausnarketak, orain antolaketa lanean den Euskaraldiaren ingurutik, ezen ez hainbeste Euskaraldiaren gainean. Joan den azaroaren 23an aurkeztu zuten egitasmoa bateraturik Bilboko Arriaga Antzokian, besteak beste, Topaguneak, Kontseiluak eta 3 herri administrazioetako (EAE, Nafarroa Garaia eta Iparraldea) ordezkariek. Zu, berriz, kezkatua ageri zatzaizkigu PNVk akordio estrategikoa egin duelako.\n2017-07-20 : 09:35\nAsteotan ari zaizkigu zatika ematen 2016ko VI. Inkesta Soziolinguistikoaren (IS) eta Euskararen Kale Erabileraren VII. Neurketaren emaitzak. Uztailaren 20 eta 21ean aurkeztuko dira osoago Donostian Udako Ikastaroetan. 2012ko antzeko garaiak gogoratuz, zenbait ohar egin nahi ditut azterketotako datuak interpretatzen lagundu liezaguketenak.\nEz. Ez det halako 'ikerketarik' egin. Sufritu bakarrik egin det diskriminazioa azken bi urteetan, et\n2017-04-10 : 13:38\nGero gogoratu dut Eneko Goia Korrikako lekukoa eramanez. Hori bai! Baina programazio nagusiak, Donos\n2017-04-10 : 13:36\n2017-04-07 : 12:22\n2017-02-11 : 15:50\nEz dakit nola eta zergatik egunotan jabetu naizen EAEko Eusko Jaurlaritzak 2016ko apiriletik duela erregistratua Eusko Legebiltzarrean kirol monitore, entrenatzaile... eta antzeko lanbideak arautzeko lege proiektua (Kirol arloko lanbideetan sartzeari eta jarduteari buruzkoa du izena). Arloa ezin garrantzi handiagokoa da gure gazteek, neska eta mutilek, eskolan jasotzen duten euskara gaitasuna garatzen jarraitu dezaten, eskolaz kanpo, bere aisian eta bizitza 'errealeko' esparruetan.\n2016-11-29 : 11:53\nAgertu berria da Fontes Linguae Vasconum aldizkariaren azken alean (121, 2016, 185-223 orr. -ez dago oraindik sarean-), Luis Mari Zaldua, Euskal Filologian Doktorearen ikerlana «Osagai indoeuropar latin aurrekoaz Baskoniako toponimian: leku izenak -ama atzizkiz amaituak», eta uste dut merezi duela bertako ondorio batzuk haizatzea, azken boladan gure artean, bizixeago bizi izan dugun hego-mendebaldeko Euskal Herrien 'euskalduntze berantiarraren' hipotesiaren inguruan.\nNi, askotan bezala, oraingoan ere bat nator Anderrekin, eta hitzez hitz sinatuko nuke nik ere artiku\nZergatik ezin du euskaldun batek euskaraz egin Radio Euskadin berak hala nahi badu eta pertsona inte\n2016-10-03 : 10:14\nUdako kontuak, orain irakurri det gusora zure artikulu hitzaldi laburpena. Eta gauza pare bat behint\n2015-09-07 : 18:04\nBide batez... Ez ote luke dimisioa eman behar ja Donostiako alkateak? Edota dimitiarazi norbaitek?\n2014-09-15 : 14:37\nMikel Irizar lagunarekin hitz-aspertuan\n2014-05-16 : 16:23\nOrain dela jada hilabete pasa argitaratu zuen Mikelek bere blogean 'Tertulian gaztelaniaz' artikulua eta nik erantzun bertan. Ondoren apirilaren 29an argitaratu zian Erdaraz, bai ala ez? artikulua, lehenengoaren jarraipen edo eta Sustatuk ere honen berri-edo eman. Gaur erantzun diot nik bere blogean eta eransten hemen ere erantzun hori, inoren intereseko bada.\nNik igandean ikusi nuen obra Donostian, eta zalantza egin nezakeen Laboak inoiz kantatu ote zuen eus\n2014-02-19 : 23:42\nEta ezin ote da kopia irakurgarri / inprimagarririk sareratu? Ideia polita ematen du. Bittor\n2013-12-01 : 13:26\nEskerrik asko Amy Webb-en aurkezpenaren oharragatik. Bertako ikustaldian gainera aukera litezke azpi\n2013-10-26 : 12:57\nBaina nik dakidala, aipatu artikuluan Iñaki Lasak ez du inon aipatzen berri honen izenburu den esald\n2013-10-13 : 14:52\nBerandu bada ere, orain irakurri baitut agiria, zorionak eta eskerrik asko esan nahi nieke hemendik\nJuan Luis eta beste. Barkatu Bittor\n2013-07-24 : 17:25


Lanpostua: jarduera fisikoa eta osasunaren arloko teknikaria Athlon Kooperatiba Elkartean. Gaur egun Mugiment egitasmoko idazkaritza teknikoan ari naiz. Ikasketak: jarduera fisikoaren eta kirolaren zientzietan lizentziatua. Zaletasunak: ziklismoa, mendia, korrika zein bizikletaz mugitzea, musika eta zinea.\n24 iraila, 2018 Blogaria: Iker Etxeberria 1\n21 abendua, 2017 Blogaria: Iker Etxeberria 4


Prestakuntza hobarien sistema. Kreditu erabilgarria eguneratu — IMH\nPrestakuntza hobarien sistema. Kreditu erabilgarria eguneratu\n2009/06/23 00:00:00 GMT+2\nPrestakuntza hobarien sistema. Kreditu erabilgarria eguneratu Ekainaren 25etik aurrera Enpleguan Prestatzeko Fundazio Tripartitak (FTFE) honakoen gaineko informazioa eguneratuko ditu: aurreko urteko batez besteko langileak, lanbide heziketako kuota eta (TGSS) Gizarte Segurantzako Diruzaintza Orokorrak emandako datuen araberako kotizazio kontuak. https://www.imh.eus/eu/albisteak/prestakuntza-hobarien-sistema-kreditu-erabilgarria-eguneratu https://www.imh.eus/eu/albisteak/prestakuntza-hobarien-sistema-kreditu-erabilgarria-eguneratu/@@download/image/ftfe (blanco).gif\nEkainaren 25etik aurrera Enpleguan Prestatzeko Fundazio Tripartitak (FTFE) honakoen gaineko informazioa eguneratuko ditu: aurreko urteko batez besteko langileak, lanbide heziketako kuota eta (TGSS) Gizarte Segurantzako Diruzaintza Orokorrak emandako datuen araberako kotizazio kontuak.\nFTFEk web-gunean adierazita, ekainaren 24an zehar informazio hori eguneratuko da.\nHonela, enpresei haien langileentzako ikastaroak egiteagatik dagokien hobariaren aplikazioa erraztuko zaie, 2009 urterako duten kreditua jakingo baitute.\nMartxoaren 16tik abian da enpresek eta erakundeek langilentzat ematen edo garatzen dituzten ikastaroen jakinarazpenak egiteko aplikazioa. 2009ko apirilaren 19ra arteko gabezialdia dute enpresek. Urtarrilaren 1a eta apirilaren 19a artean abiatu diren prestakuntza-talde eta banakako prestakuntza-baimen guztiak urte osoan zehar jakinarazi ahal izango dira, eta TGSSn hobaria egin aurretik. Apirilaren 20tik, berau barne, aurrera abiatutako prestakuntza, TAS/2307/2007Aginduak xedatutako epeak bete beharko ditu.\nInformazio iturria: FTFE


Tor Magoarekin magiaz blai Txikitto aldizkarian - etakitto.eus\nHemen dago Txikitto!, Eibarko ikastetxeetan hilero banatzen den aldizkaria. 2019. urteko lehen alea da hau. Nork ez du ezagutzen Tor magoa? Eibarren behin baino gehiagotan izan da, …eta kitto! Euskara Elkarteak egindako gonbidapenei baiezko biribila emanez beti. Kuxkuxeroa da txikitatik, eta 16 urterekin hasi zen jende aurrean magia egiten (familiaren aurrean hasieran). Lehenengo trikimailuak bere aititeri ikusi zizkion. Txikitto! aldizkarian hobeto ezagutu nahi izan dugu, eta pozik erantzun die gure galderei.\nIkastetxeetako berriak;ikasleek egindako denborapasak, txisteak eta ipuina; eskulanak eta sukaldaritza errezetak; liburuak… Era askotako edukiak aurkitu dituzue oraingoan ere.\nIkasleekin berriketan atalean Urkizu ikastetxeko 6. mailako ikasleekin egon gara. Arotz Enean izan dira egun batzuk pasatzen. Bertan hainbat tailer egin dituzte eta horien inguruan jardun dugu eurekin. Jolastokixan Jolasian atalean, berriz, “BIKO KATEA” jolasaren berri eman digute San Andres Ikastetxekoek. Hemen daukazue eurekin egin dugun bideoa:\n« Urbatek waterpoloko Euskadiko Kopa irabazi du Jose Ignacio Frontaura, Eibarko pentsiodunen ordezkarixa: “Ez dogu atzera egingo eskatzen doguna lortu arte” »


Indarkeria Matxistari aurre egiteko II. Tokiko Plan Integrala, aho batez onartuta - Arrasate - Goiena.eus\nIndarkeria Matxistari aurre egiteko II. Tokiko Plan Integrala, aho batez onartuta\nEneko Azurmendi 2021-10-05 20:41\nAlderdi guztiek bat eginda onartu dute Indarkeria Matxistari aurre egiteko II. Tokiko Plan Integrala, eta bestetik, Genero Indarkeriaren eta sexu erasoen Arrasateko biktimei arreta egokia bermatzeko erakundeen arteko II. Koordinazio Protokoloa, ordu laurdeneko atzerapenarekin eta hainbat arazo teknikorekin hasi den Arrasateko urriko osoko bilkura telematikoan.\nSaioa hasi eta berehala, Johanna Sanchez Berdintasun saileko zinegotzi sozialistak hartu du berba: "Lan handia egin dugu, erantzukizun handikoa, eta askotariko eragileekin elkarlanean. Emakume txokotik, Maite Barreña, Esther Lizarralde eta Amets Beltran de Guevara teknikariekin eta berdintasun batzordean, Maitane Muñoz, Itxaro Artola eta Eva Avuinekin. Guztien lanari esker, arreta eta zerbitzu osoa eta baliabideen eraginkortasuna hobetzen jarraitzen dugu. Indarkeria jasaten duten pertsonek ematen digute motibazioa lanean jarraitzeko. Guztion lanari esker, emakumeen egoerak hobera egiten jarraitzea espero dut", nabarmendu du.\nOndoren, udal garraio zerbitzuaren ibilbidea, Elma ingurura aldatzeko erabakia berretsi du udalbatzak, hau ere aho batez, eta Kulturola zaharberritzeko obraren epea azaroaren 1era luzatzeko eskaera ere bai. EH Bildu abstenitu egin da eta Elkarrekin Arrasate udal taldeko Eva Abuinek aurka bozkatu du: "2019ko otsailean esleitu zen obra, 6,5 milioi euroko prezioan eta 16 hilabeterako. Dagoeneko 32 hilabete pasa dira eta beste hilabete luzatzeko eskaera dator orain. Beraz, aurka bozkatuko dugu".\nTaxiaren hiri tarifak ere, onartuta\nTaxiaren 2022rako hiri tarifak ere onartu dituzte, aldeko 20 botorekin eta Eva Abuinen abstentzioarekin. EH Bilduk, alde bozkatu duen arren, eskaera bat egiteko baliatu du puntua: "Behin eta berriro obra eta zerbitzuetan eskatzen ari gara. Auzoetan bizi diren arrasatearrek garraio arazoa daukate. TAO sistemak egoiliar txartela izatea eskatu izan dugu behin eta berriro baina ukatu egin zaie. Bere garaian taxien zerbitzua izan zuten Bedoñan, Udalan edota Meatzerrekan. Eskatzen dugu berriz ere martxan jartzea, baldintza egokiak izan ditzaten herrira etortzeko", azaldu du Maider Morras bozeramaileak.\nHauek dira tarifak:\nHorrez gain, Mondragon Goi Eskola Politeknikoaren AE 15.- Gautxori esparruaren subrogazioa ere onartuta geratu da, unibertsitateak espazio hori urbanizatzeko daukan proiektuaren baitan, esparrua kontzertazio bidez kudeatu ahal izan dezan.\nKreditu aldaketa eta negoziatzeko borondatea\n2021eko aurrekontuaren kredituak aldatzeko espedientea ontzat emateko proposamenean aurka bozkatu dute EH Bilduk eta Elkarrekin Arrasatek. "Aurrekontuen eta kreditu aldaketen erabakiak Gobernuak hartzen ditu. Ez daukagu aukerarik parte hartzeko eta iritzirik emateko. Beraz, elkarlanaren izenean, parte hartzeko aukera izatea eskatzen dugu. Zerbitzu asko ez dira ari garatzen, adibide moduan, azokaren zerbitzua. Urtetik urtera, kreditu aldaketaren baitan sartzen da baina ez da gauzaten", azaldu du Morrasek.\nUdal Gobernuaren bozeramaile Anuska Ezkurrak erantzun dio pozten dela elkarlanerako gonbidapenagatik, eta zera gaineratu du: "Kreditu aldaketa hauek aurrekontuen egokitzapenak dira. EH Bilduk ez ditu ontzat bozkatzen aurrekontuak, beraz, datorren urtera begira, aurrekontuetarako negozioazioan, zuen borondatea eskatuko dut, abstentzioa edo baiezkoa jasotzeko".\nAvuinek nabarmendu du, kreditu aldaketak ez direla soilik "zulo txiki batzuk" osatzeko. "Bizitza garestitzen den bitartean, gure gobernuak ez ikusiarena egiten jarraitzen du. Beraz, ezin dugu babestu".\nEAJren eta sozialisten mozioa, onartuta\nKonektatu energia trantsizioarekin mozioa aurkeztu dute EAJ-PNV eta PSE-EE udal taldeek, bi horien baiezkoarekin eta EH Bilduren eta Elkarrekin Arrasateren ezezkoarekin onartu dena, eta Ezkurrak hartu du hitza. Besteak beste, azaldu du "mota guztietako energia berriztagarriak" areagotzeko beharra dagoela eta udal mailan ere horretan ari direla lanean azken urteetan. "Energia berriztagarrien alde lanean ari gara, C02 isuriak murrizteko. Gainera, besteak beste, argiteriaren publikoan aldaketak egiten ari gara eta Kulturola eta Juan Arzamendi Musika Etxeak, esaterako, eraikin jasangarriak izango dira; Ekiola proiektuan ere bagaude...".\nEH Bilduko Aitor Zubiagak erantzun dio ezin dela "edozein preziotan" egin energia berriztagarrien aldeko hautua. "Atzo jaso genuen albiste bat Arlaban eta Aramaio artean errota erraldoi bat jartzeko proiektua dagoela. Bioaniztasuaren galera ere bada erronka potoloetako bat. Ezin dugu mendia bat industrializatu". Morrasek eta Avuinek gaineratu dute, Gobernuak benetan sinisten badu, Iberdrola utzi eta alternatibak bilatzeko. "Prest gaude lanketa egin eta aukerak aztertzeko. Sakoneko gai bat da, lanketa bat behar du eta udaletxe mailan, jarraitu dezakegu elkarlanean", erantzun du Ezkurrak.\nJarraian, Deskonektatu elektriketatik, haien iruzurraren aurrean, burujabetza energetikoa! mozioa aurkeztu du EH Bilduk, baina onartu gabe geratu da, EAJren eta sozialisten ezezko botoarekin. "Enpresei ezin diegu onartu haien poltsikoak betetzea herritarren kontura", adierazi du Morrasek.\nIrailaren 18ko gertakariak berbagai\nAzkenik, Irailaren 18an Vox alderdi politikoak Arrasateko Arizmendiarrieta plazan eginiko agerraldiaren inguruko mozioa aurkeztu du Elkarrekin Arrasate-Podemos/Ezker Anitza-IU/Equo Berdeak udal taldeak, eta Avuinek hartu du hitza: "17 egun pasa dira konfrontazio bila etorri zirenetik. Hala ere, arrasatearrek eta herritarrek konfrontazioa ekidin zuten eta txalotzekoa izan zen haien jarrera. Dena den, ezin dugu beste alde batera begiratu. Irailaren 18ko gertaerak salatu behar ditugu".\nMorrasek bat egin du. "Iraintzera eta probokatzera etorri ziren eta Ertzaintzaren babes osoarekin, gainera. Arrasateko eragile guztiak atxikita zauden egitaraua aldatu egin behar izan zuen Sarek eta ez zegoen ertzainik, bazekitelako modu baketsuan egingo genituela aldarrikapenak. Tentsio handia sortu zen herrian eta espero dugu gehiago ez gertatzea".\nEzkurrak, bestalde, desadostasuna azaldu du gaia mozio gisa aurkezteagatik. "Bizikidetza batzorde bat dugu eta zuen kontakizuna entzunda, geroz eta gehiago uste dut batzorde horretan lantzeko gai bat dela. beraz, bizikidetzako batzordeburu bezala ez dut bozkarik emango, uste dudalako gai hau ez dela mozio gisa lantzekoa". Sozialisten bozeramaile Victor Fuentesek ere bat egin du Ezkurrarekin, batzordean adostasuna bilatzeko gai bat dela argudiatuz.\nAzkenean, mozioa onartuta geratu da, aldeko bederatzi botorekin, hamar abstentziorekin eta kontrako boto batekin (Ezkurrak ez du bozketan parte hartu).\nEmakume Txokoaren kokapena eta TAO\nGaldera-erantzunen tartean, bi gai horiek mahaigaineratu ditu Avuinek: "Batetik, Emakume Txokoaren kokapena. Sei urte pasa dira eta badirudi ez daukazuela erantzuteko gaitasunik. Bestetik, TAO sistemaren moratoria eta herri galdeketa bat martxan jartzeko eskatzen diogu Udal Gobernuari".\nLehenari Sanchezek erantzun dio lantzen dauden gai bat dela eta hurrengo batzordean landuko dutela. Bigarrenari, berriz, Ezkurrak erantzun dio: "Badakizu TAO sistema martxan jartzeko prozesu parte-hatzaile bat egin dugula. Ez dugu bat egiten eskaerarekin".


Eibar, Elgoibar eta Mendaroko adinekoen eguneko zentroak ixtea erabaki du Foru Aldundiak - etakitto.eus\nEibar, Elgoibar eta Mendaroko adinekoen eguneko zentroak ixtea erabaki du Foru Aldundiak\nMaite Peña Gizarte politiketako foru diputatuak jakinarazi duenez, COVID-19ren Gipuzkoako azken orduetako egoeraren eta Eibarren erregistratutako kutsatzeen ondorioz, eta Osakidetzarekin eta zentroetako arduradunekin harremanetan jarri ondoren, “prebentzioa indartzeko” erabakia hartu da, eta, horrela, aldi baterako eten dira San Andres eta Egogain egoitzetako irteerak. Horrez gain, Eibar, Elgoibar eta Mendaroko adinekoen eguneko zentroak ixtea erabaki dute.\nCOVID-19aren eraginez bizi dugun egoerari erreparatuta, diputatuak gogorarazi du joan den astetik prebentzio-neurriak areagotzen ari direla adinekoen egoitzetan eta eguneko zentroetan, “euren ongizatea zaintzeko eta bermatzeko” eta, horregatik, hainbat udalerritan, egoiliarren irteerak eteteko eta eguneko zentroak ixteko erabakia hartu da.\nMarkel Olano ahaldun nagusiak adieraz duenez, “gure adinekoetara salto egiteak asko kezkatzen gaitu. Horregatik, erne jarraitu behar dugu, arlo guztietan prebentzioa eta jarraipena indartuz”.\n#egoiliar#eguneko zentroaegogainSan Andres\n« Osasun Sailak eta Osakidetzak gezurtatu egin dute Eibarren prebentzio-jarduerarik egiten dihardutenik Atzo 115 kasu positibo atzeman ziren EAEn, 63 Gipuzkoan »


Hiesaren aurkako batzordea - Euskadiko Gazteriaren Kontseilua Hiesaren aurkako batzordea - Euskadiko Gazteriaren Kontseilua\nHelbidea: Bailen 4 - 6 (behea) 48003-Bilbo (Bizkaia)\nTelefono: 94 416 00 55\n1987an sortutako Hiesaren aurkako batzordea Gobernuz Kanpoko Erakunde (GKE) bat da. Bere proiektuak HIESA/GIB-aren prebentzioan eta informazioan, eta Hiesa duten pertsonekin eta bazterketa arriskuan dauden pertsonekin lan egitean oinarritzen dira. Hau guztia kontuan hartuta, programa eta zerbitzu desberdinak garatu dira arlo honetako beharrei erantzuna emateko.\nBilbon kokatua dagoen gure elkartea 1987. urtean fundatu zen, orduarte ezezaguna zen gaixotasun berri batek sortutako gatazka kliniko zein sozial ezberdinei erantzuna ematen saiatu zen herri-ekimen baten eskutik. Fundatzaileetako batzuk oraindik ere bertan egiten dute lan eta espainiar estatuko GKE aitzindari, beterano eta adierazgarrienetarikoa da, GIB-aren aktibismoaren eremuan. Gure helburu nagusia, infekzioaren prebentzioan lan egiteaz gain, GIBak gehien zigortzen dituen gizataldeei sostengua eskaintzea da. GIBaren prebentzioan, diagnostiko goiztiarrean eta arreta soziosanitarioan oinarritzen dira gure betebehar nagusiak.\nFax: 945 25 78 66\nFax: 943 24 07 22


Food 4 Futurek 5.000 biltzarkide Bilbora erakarri ditu – Ekonomiaren KZ\nBilbao Exhibition Centrek (BEC) 5.000 biltzarkide bilduko ditu aste honetan Food 4 Future-ExpoFoodTech 2021 aretoan, eta 9 milioi euroko eragin ekonomikoa izango du. Ekitaldian, elikagaien eta edarien sektoreko profesionalek bioteknologiaren alorreko berrikuntzak ezagutu ahal izango dituzte, antolatzaileek jakinarazi dutenez.\nJuan Mari Aburto Bilboko alkatea inaugurazio-ekitaldiaren buru izango da gaur, asteartea, 12: 30ean, Bilbao Exhibition Centreko (BEC) auditorio nagusian. Ekitaldi horretan, Food 4 Future-Expo FoodTech 2021en lehen edizioak elikagaien berrikuntzari buruzko kongresua hartuko du.\nHitzordua elikaduraren eta edarien sektoreko 5.000 profesionalek osatuko dute, 20 herrialde baino gehiagokoek, elikagaien sektoreko balio-kate osoaren egungo erronkei aurre egiteko eta irtenbide teknologikoak, berrikuntzak eta joerak ezagutarazteko. Irtenbide horiek “industriaren eraldaketaren aurretik eta ondoren zehaztuko dituzte”.\nBilbon egingo den Food 4 Future ekitaldi presentzialak 9 milioi eurotik gorako eragin ekonomikoa izango du hirian, eta Euskadi FoodTech “munduko epizentroa” izango da, antolatzaileek nabarmendu dutenez.\nHiru egunez, Bilbo izango da munduko BPGren % 11 ordezkatzen duen industria baten egungo negozio-ereduen eta ekoizpen-sistemen eztabaida-egoitza. Espero den eskaria % 70 haziko da hemendik 2025era bitartean, eta teknologia “funtsezko elementua eta ezinbesteko aliatua” izango da “sektore osoaren erronkei aurre egiteko”.\nAZTIk eta Nebextek antolatutako ekitaldi honek elikaduraren eta edarien industriaren eta segmentu bakoitzaren elikadura osasungarria, jasangarritasuna eta digitalizazioa aztertuko ditu: Industria ekonomikoa, arrantza-industria, olioaren industria, nekazaritza, zerealak, kontserbak eta edariak.\nHorretarako, honako enpresa hauek hartuko dute parte lehiaketan: Sigma Alimentacio, Eroski, Unilever, Coca-Cola, Mahou-San Miguel, Campofri, Bonduelle, Heineken, Capsa, Iparlat, Nueva Pescanova, Gallina Blanca, Angulas Aguinaga, EIT Food, Danone edo Grupo Apex. Azken horiek egungo eta etorkizuneko proiektuen berri emango dute.\nHalaber, Melinda & Bill Gates Fundazioa, Azti, Euskal Autonomia Erkidegoko Medikuntzako Errege Akademia, Vall d ‘Hebron Institut de Recerca, Danone Nutricia Research, Tecnalia Research & Innovation Fundazioa, Athletic Clubeko mediku-taldea, Adrian David Cheok, Australiako Unibertsitateko irakaslea edo Japoniako Unibertsitateko irakaslea, besteak beste.\nHainbat enpresa eta txostengilek, hainbat autonomia-erkidegotako administrazio publikoaren laguntzarekin, eskualde bakoitzean gertatzen diren kasuak ere azalduko dituzte, FoodTech Nation gisako Espainiaren lidergoa indartzeko.\nFood 4 Future agendan FoodTech Startup Forumaren ospakizuna ere sartzen da. FoodTech sektoreko startup lehiaketa bat da, non 20 startupek beren soluzioak eta berrikuntza-proiektuak aurkezteko aukera izango duten, enpresa-sare osoaren ezagutzaren, negozio-aukeren eta networkingaren transferentzia sustatuz.\nBesteak beste, honako startups hauek: Alacarte, edari baten alkohol kopurua murrizteko gailu bat garatzen ari dena; Omics, algoritmo bat duena, jarraibide gotiko pertsonalizatuak garatzeko; Cocuus, 3D teknologiaren bidezko elikagaien ekoizpenean espezializatua; edo BioTech Foods, babesak lantzen dituena, Food 4 Future dokumentuan azaldutako irtenbideetako batzuk izango dira.\nHoriekin batera, besteak beste, AgroBank, Siemens, AZTI, CNTA, IRTA, Iberma ́ tica, Lantla, Inser Robotica, Marine Instruments, Trace Food, Combi Embalaje, PWC edo Tecnalia erakusketa-armak, beren soluzio teknologikoak aurkeztuko dituzte showroom batean.\nFood 4 Future-Expo Foodtech azokaren lehen edizioak Bilboko Udalaren eta Eusko Jaurlaritzaren babesa eta lankidetza du, eta bazkide estratikoen babesa ere izango du, hala nola ICEX, EIT Food, hazi, ILSI Europe, Food for Life Spain, Grupo Spri Taldea, Eatable Paracion Innovs International, Eatable Parventures eta Eatables Innovors.\nHalaber, Euskadiko balio-kateko beste ordezkari batzuek ere parte hartuko dute, hala nola Neiker agritech ikerketan, Azti foodtech berrikuntzan, Basque Culinary Centre fundazioa ikerketa gastronomikoan eta Euskadiko Elikagai Klusterra.\n← EBZk merkatuari pizgarriak ematen jarraituko du oraingoz\nBizkaiko Aldundiak 3,5 tonatik gorako kamioiei bidesaria kobratu nahi die →


Eustearen himnoak – Morau-enea\nHeldutasuna ez da puntu jakin batean koka daitekeen helmuga bat, igo ondoren jaitsi beharra dagoen gailur moduko bat. Ez, heldutasuna grazia-aldi bat da, jarraitua izan daitekeena, eta denboran luza daitekeena. Hori erakusten digu Xabier Montoiaren azken urtetako ibilbideak. Arrakasta publikoak ez bezala, inspirazioak begiz jotzen du haren disko bakoitza, bide pertsonal, klasifika-ezin eta aberatsa idatziz, kantuz kantu eta urratsez urrats. Erraza dirudi, baina ez da hala, bere burua etengabe errepikatzera kondenatua egon daiteke-eta sortzailea, behin adin batetik pasa eta gero. Adibideak ez dira falta inguruan. Nolanahi ere, arte mota bat da arrakasta-ezak ematen duen askatasuna ongi baliatzen jakitea, eta horrela goraipatu beharko genuke.\nZer behar duen artistak heldutasun egoera horretara iristeko? Lehenik eta behin, kemena, eta horretatik asko du Gasteiztarrak. Zazpigarren bakarkakoa du (erdi bidean geratutako Deus Guti kontuan hartzen badugu). Tartean isilune luzeak gertatu direlarik, adibidez 9 urte “Ni ez naiz Xabier Montoia” eta “Montoiaren mundu miresgarria” diskoen artean. Egia da, oparoagoa gertatzen dela emaitzetan haren ibilbide literarioa, eta ziurrenik, musikarekiko zaletasun ase-ezina dela kantugintzaren alorrera aldian aldiro itzul-arazten duen indarra. Baina, itzulera bakoitzak dakar berarekin nortasunez gainezka egiten duen disko bat.\nKemenaz gain, aldian aldiro, bere burua berrasmatzeko abilezia aitortu behar zaio Montoiari. Askotariko estiloak jorratu ditu bere lanetan. Pop-rock ibilbide estandarretik aldenduta, aurrekoarekin, adibidez, garbi agertu zuen crooner bikaina izan zitekeela. Oraingo honetan, pauso bat aurrerago eman du, eta sekula arrotza egin ez zaion, art-pop bidegurutzean kokatu du bere burua. Leku hori non bat egin duten instrumentazio klasikoak (pianoa, soka laukotea), pop melodiek (Montoiaren espezialitatea) eta ikuspuntu abangoardistak. Ez da harritzekoa, eustearen gaineko himno sorta bat izatea hau, itxaropen handirik gabe aurrera egitearen apologia egiten duten 10 kantuez osatua. Kantu mikatz baina argitsuak.\nAzkenik, bidaide egokiak aukeratzen jakitea da heldutasunaren seinalerik gorena. Eta horretan, erditik erdi asmatzen du Montoiak. Eta nola ez, aipagarria da azken honetan, instrumentazio, moldaketa eta ekoizpenean Ibon Rodriguezek egiten duen lana. Zaila egiten da, haren esku-hartzerik gabe hain disko borobila irudikatzea. Montoiak azken bi diskoetan hasi duen bidaia kitzikagarri honetan ezinbesteko lagun da Sestaoarra. Kantagilearen arma sekretua.\nDena dela, agian, hasieran ezan behar nuen Montoiaren fan erabatekoa naizela, ezta?\nCategoriesBerria Musika UncategorizedTags,euskal musika iritzia iruzkina kritika\nPrevious PostPrev Article Euskal kantagintzaz III\nNext PostNext Article Zein inkontzientek esan zuen erraza zela disko bat egitea?


Maria Jesus Esteban, ohorezko matematikari euskalduna - Zientzia Kaiera\nEuskal Herriko Unibertsitateak Maria Jesus Esteban eta Carlos Kenig matematikariak honoris causa doktore izendatuko ditu martxoaren 4an. Maria Jesusen kasua berezia da orain arte UPV/EHUk izendatu dituen honoris causa doktoreen artean, unibertsitate honetan bertan hasi baitzuen zientziaren gailurrerako bidea.\n1. irudia: Maria Jesus Esteban matematikaria (Argazkia: © Izaskun Lekuona. Iturria: Mujeres con Ciencia)\nMaria Jesus Esteban Galarza 1956an jaio zen Alonsotegin, bere amaren familiaren herrian. Gurasoak maisu-maistrak ziren Burgosko Pedrosa de Valdeporres herrian eta han jaio zitzaizkien beste alaba biak. Bertan bizi izan ziren, harik eta eskolaz aldatu eta 1963an Basaurin finkatu arte.\nBilbo Handiko hegoaldeko herri industriala izanik, Basauriko populazioa asko handitu zen XX. mendean zehar eta bereziki 1950etik aurrera. Handitzen ari zen Basauri hartan hazi zen Maria Jesus eta han egin zituen eskola eta institutu-ikasketak.\nUnibertsitate-ikasketak hasi behar zituenean Matematikako lizentziatura aukeratu zuen Bilboko Unibertsitatean . Bost urteko ibilbidea baino ez zuen unibertsitateak 1973an eta orain baino are urrunago zirudien Leioako campusean urte bi lehenago hasi ziren eskolak. Hala ere, izen handiagoko unibertsitate baten bidea hartu beharrean, hemen geratu zen Maria Jesus.\nFrankismoaren hondar-urteak eta Francoren osteko lehenak egokitu zitzaizkion Maria Jesusi unibertsitatean. Urte gatazkatsuak ziren: asanbladak, manifestazioak, ikasle eta irakasleen grebak, polizia campusean… Giro horretan murgilduta egon arren, karrera bikain egin zuen eta 1978an lizentzia lortu zuen. Ez zen ohikoa izaten matematika ikasleen artean karrera amaierako tesina egitea. Maria Jesusek egin zuen: Formalketa eta errigorearen sarrera analisian. XIX. mendea zuen izenburua. Hura izan zen euskaraz egin zen lehen tesina matematikan.\n2. irudia: Maria Jesus Estebanen tesina, matematikan euskaraz idatzi zen lehena.\nIkastolek urte batzuetako ibilbidea izan arren, ez zen ia euskaraz egiten unibertsitatean. Euskaltzale batzuek egoera aldatzeko eta euskara geletara eroateko gogoa erakutsi zuten. Ez zegoen inora eskean joaterik, zientzia euskaraz egingo bazen, zientzia eta euskara zekitenek lanari ekitea beste biderik ez zegoen. Alde horretatik, 1970eko hamarkada garrantzitsua izan zen: Udako Euskal Unibertsitatearen lehen urteak ziren, Elhuyar taldea lanean ari zen Donostian, Kimika Fakultatean klase batzuk euskaraz ematen hasi ziren eta Zientzi Fakultateko Euskal Kultur Taldean zenbait irakasle eta ikasle bildu ziren.\nBasauriko gau eskolan ikasi zuen euskara Maria Jesusek eta unibertsitatean matematika euskaraz egiteko asmoari lotu zitzaion. Fakultateko taldeetan lanean aritu zen eta, horren eraginez, 1977tik UEUn parte hartu zuen hitzaldiak emanez. Urte horretan bertan lehen liburuak atera zituen UEUk eta hurrengo urterako Espazio topologikoak liburua prestatu zuten Maria Jesusek eta karrerako beste bost ikaslek, denak emakumeak. Liburu hori izan zen unibertsitate mailako lehen matematika liburua euskaraz.\n3. irudia: Ezkerrean, Espazio topologikoak (UEU, 1978). Egileak: Edurne Biritxinaga, Begoña Carrascal, Mari Carmen Castillo, Maria Jesus Esteban, Arantza Laborda eta Mari Jose Zarate. Eskuinean, Neurria eta integrazioa (UEU, 1981). Egileak: Javier Duoandikoetxea eta Maria Jesus Esteban.\nJakintza arlo bakoitzeko oinarrizko hiztegia lantzen hasi ziren. Matematika hiztegiaren proiektua 1978an abiatu zen eta 1982an argitaratu zuen UZEIk. Harrezkero, finkatuta geratu ziren gaur egun matematikan erabiltzen ditugun termino asko.\nEgitasmo horren bultzatzaileek talde bat bildu zuten eta hasierako zuzendari gisa Karlos Santamaria aritu zen. Hala ere, Maria Jesusen itzala nabarmendu zen taldean eta berarengan jarri zuten koordinazio ardura. Honela kontatzen dute hiztegiaren hitzaurrean: “azken fase batean, elkarren arteko akordioz, Maria Jesus Esteban arduratu izan da hiru mailetako artikulu guztien eduki zuzenketaz, erreferentzi ikurren ezarpenaz eta gorputz osoaren uniformatze lanaz”.\n4. irudia: Matematika hiztegia (UZEI, 1982). Lehen tomoak terminoen definizioa eta 74 artikulu luze dakartza. Bigarrenak euskara-espainiera-frantsesa-ingelesa hiztegia.\nHori guztia, ez dezagun ahaztu, Parisen tesia egiteak eskatzen zion dedikazio handiarekin uztartu behar izan zuen Maria Jesusek, ordenagailu eta posta elektronikorik ez zegoen garaian. Gaur egun matematika eta euskara batera ikustea hain arrunt egin zaigunean, gogora dezagun duela 35 urte jarri zizkiguten oinarri haien zordun garela.\nMaria Jesusek ez zuen matematikaz bakarrik idatzi euskaraz: Pariseko talaiatik, Anaitasuna aldizkarian “nazioarteko kronika” eman zuen. Guztira 42 artikulu izan ziren, munduko hainbat herrialderi eskainiak. Euskaltzaindiaren web guneko Anaitasunaren hemeroteka digitalean daude denon eskura.\nMaria Jesus Estebanek matematika euskaraz egiteko hain garrantzitsu izan ziren lehen urte haietan utzi zigun ondarea ikusi dugu. Gero Parisen egin zuen tesia eta han geratu zen Frantziako CNRSko ikertzaile modura, hasieran Pierre et Marie Curie unibertsitatean eta gero Paris-Dauphine unibertsitatean, non Directrice de Recherche de classe exceptionnelle maila gorena duen. Ikerketa lanez gain, garrantzi handiko erakunde eta batzordeetako buru eta kide da eta izan da. Oraintxe bertan ICIAMeko presidentea da. ICIAM Matematika Industrial eta Aplikatuen Nazioarteko Kontseilua da. Hori guztia eta askoz gehiago ikus daiteke, Maria Jesusen web gunea bisitatuz.\nTeknopolis, 2016ko otsailaren 6an.\nElhuyar aldizkaria, 2015eko abenduko zenbakian.\nMujeres con ciencia blogean, 2015eko ekainaren 24an.\nLe journal du CNRS, 2013ko iraila-urriko zenbakian.\n Universidad de Bilbao izena zuen unibertsitateak eta ez zuen euskal izenik. 1968an sortu zen, barrutirik gabe. Hurrengo urtean, Bizkaiko probintzia hartu zuen barruti modura. Gipuzkoa eta Araba 1977an bildu zituzten unibertsitate-barrutira. Azkenik, 1980ko otsailean izena aldatu zioten, Universidad del País Vasco/Euskal Herriko Unibertsitatea bilakatuz.\nZientzia Kaiera martxoa 7, 2016\nMaria Jesus Estebani Berrian elkarrizketa egin zioten ere, haren izendapena zela eta. Hona hemen Jon Rejado kazetariak matematikariarekin izandako elkarrizketa: «Matematiken dibulgazioak ez du aitortzarik; aintzat hartu behar da».


Eman besarkada euskarari - - Erran.eus\nMaialen Belarra Eneterreaga 2020-11-15 12:00\nOrain dela bizpahiru aste Osasuna futbol taldeak mende bat bete zuen. Ez naiz bereziki futbolzale amorratua, baina nafarra naiz, eta oraingoan gutako aunitzen haserrea piztu dute. Mendeurrena ospatzeko zer eta gaztelania hutsean dagoen abestia sortu dute. Nafarroan, euskararen herrian; gaztelaniaz. Osasuna valiente, juega con ilusión dio abestiak, baina nik koldar samarrak izan direla erranen nuke.\nEz dira koldar bakarrak, zoritxarrez. EITBk zuzendari berria dauka, Andoni Aldekoa, EAJk eta PSEk aukeratua. Baina ETBko erredakzio kontseiluak salatu zuenez, Aldekoak ez du euskara behar bertze menderatzen. Nola da posible euskal irrati eta telebista publikoko zuzendariak euskara ez jakitea?\nEra berean, sare sozialetan maiz izaten ditugu gaztelaniatik gaizki euskaratutako hainbat kartel. Txistetzat hartzen dituzte aunitzek, baina ez dute inolako graziarik. Hor argi uzten dute erakunde eta enpresa horiek ez diotela inolako errespeturik euskarari. Eta hori iraingarria da. Politikari aunitzek euskaraz hitz egitean zer erraten ari diren ez jakitea bezain iraingarria. Edo inguruko osasun etxeetan pediatra edo ginekologo euskaldunik ez izatea bezain iraingarria.\n«Gu ere erosotasunean alfer bilakatu gara, eta hein batean, koldar»\nHala ere, gure zilborretara begiratzea ere beharrezkoa dela uste dut. Aldizkari honetan duela gutti irakurri nuen bezala, gure egunerokoan euskara maskotekin eta seme-alabekin erabiltzeko hizkuntza bilakatu da aunitzentzat. Gu ere erosotasunean alfer bilakatu gara, eta hein batean, koldar. Batzuetan badirudi azkar ahantzi dugula gure gurasoek egindako ahalegin izugarria. Non gelditu dira haien borroka eta militantzia? Euskara berriz ikasteko hautua egin zuten; euskara biziberritzeko eta erabiltzeko erabaki politikoa hartu zuten. Eta inoiz ez diet behar adina eskertuko haien kemena eta borroka. Garbi dago agintariek ez digutela deus oparituko; gu gara aitzinekoek ereindakoa jaso eta ondorengoei haziak prest utzi behar dizkiegunak.\nAte joka dugu berriz ere Euskaraldia; aprobetxa dezagun aukera. Prest izan belarriak, eta bizi-bizi ahoa, gure hizkuntzak behar gaitu eta. Etxean eta kalean, berdin-berdin jolasean. Gure askatasuna hain mugatua dagoen honetan ere, egin dezagun euskaraz. Jolastu, aldarrikatu, kantatu nahiz maitatu euskaraz. Dakitenek erabiliz, eta ez dakitenek ikasiz, hori delako bidea.\nBaina ez dadila bi asteko anekdotatzat hartu; alda ditzagun gure ohiturak, gure konfort-eremutik ipurdia altxa, eta egin dezagun jauzi euskararen besoetara, euskarak ez baitu koronabirusik.


BESARKADAK BULETINA 028 – Besarkadak\nBESARKADAK BULETINA 028\n-Errezeta liburu berezi hau irakurri nahi izanez gero: https://issuu.com/grupoemausfundacionsocial/docs/recetas_besarkadak_online\n-“Making of”-a ikusi nahi izanez gero: https://www.youtube.com/watch?v=kQFngEijtyc\nTALDE TRUKEAK, DANTZA INTERKULTURALAK\n“Asociación Intercultural Unión Cinco Estrellas” taldeak Hondurasko dantzen esposizioa egin zuen, bertako ohiko jantziekin. Ondoren “Antiguotarrak Euskal Dantza Taldeak” ere Euskal Dantza batzuren esposizioa egin zuten. Behin dantzen esposizioa eginda, Talde batek bestearekin ezagutzak elkartrukatu zituzten, elkarrekin Honduras eta Euskal dantzak dantzatuz. Amaitzeko hamaiketako bikaina egin genuen elkarrekin, barre eta algara artean.\nALTZARIAK ZAHARBERRITZEKO TREBEZIAK PARTEKATUZ\nAltzarien Zaharberritzeko Trebeziak Partekatzeko Topagune berri bat duzu zure zain martxoaren 21.ean Lakaxita gaztetxean, Anaka 20, Irun, arratsaldeko 17:30etan.\nEgin behar duzun gauza bakarra, Topagunearen eguna baina lehen izen ematea da eta zein altzari edo objektu berritu nahi duzun azaltzea. Bestalde, zer nolako ezagutzak jaso eta partekatu nahi dituzun aipatzea ere interesgarria litzateke. Ahalik eta azkarren izen eman ezazu, tokiak mugatuak izango dira. Gure helbide elektronikoaren bidez egin dezakegu,besarkadak@emaus.com edo telefono zenbaki hauen bidez 648122783 (whatsapp), 943-3675 34.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Energi eraginkortasuna eta eguzki energia termikoa (Heziketa zikloa). Goi maila" topic_facet:"Metal Eraikuntzen Irudikapena (Modulua)" topic_facet:"Interpretazio grafikoa (Modulua)" topic_facet:"Metal-eraikuntzak (Heziketa Zikloa). Goi maila"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Energi eraginkortasuna eta eguzki energia termikoa (Heziketa zikloa). Goi maila Proposatutako gaia: Metal Eraikuntzen Irudikapena (Modulua) Proposatutako gaia: Interpretazio grafikoa (Modulua) Proposatutako gaia: Metal-eraikuntzak (Heziketa Zikloa). Goi maila\n1 Ekipamendu eta instalazio termikoak (Modulua) Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) Interpretazio grafikoa (Modulua) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Metal Eraikuntzen Irudikapena (Modulua) Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


9.- MEHATXATUAK – TERRORISMOAREN BIKTIMEN OROIMENEZKO ZENTROA\nETA izan da beldurrarazteko gaitasun gehien izan duen erakunde terrorista, eta, beraz, Espainian mehatxatu gehien eragin dituena. Bandaren inguruneak ere lagundu zuen horretan, eta jazarpen-indarkeria erabili zuen Estatuko ordezkarien aurka, polizietatik epaileetara, eta desberdin pentsatzen zutenen aurka, izan politikari, kazetari edo intelektual konstituzionalistak. Jasan zituzten indarkeria-moduen artean, irainak, pintadak, jipoiak, molotov koktelekin haien ondasunen aurka egindako erasoak eta, azken muturrean, ETAren atentatuak zeuden. Askok erbesteratu egin behar izan zuten. Geratu zirenek autobabeserako neurriak hartu behar izan zituzten. Horietako batek, José Manuel Susperregui irakasleak, kontatzen digu.\nJosé Manuel Susperregui. Inhibitzailea\n«Frekuentzien inhibitzaileak terroristek bonbak aktibatzeko erabiltzen zuten urrutiko agintea baliogabetzeko balio zuen. Nik etxeko, garajeko eta unibertsitateko sarrera-irteeretan erabiltzen nuen. Segurtasun sistemetako bat zen, pistolaz eta balen aurkako txalekoaz gain.\nTerrorismoa beldurra eta ziurgabetasun iraunkorra da. Eta unibertsitatera joateko jaikitzen nintzenean, ez nuen kanpora ematen zuen argirik pizten. Irteeren ordutegia aldatu, eta ilunpean jaisten nituen eskailerak. Isil-isilik irekitzen nuen atea. Alde guztietara begiratu, eta garajerako bideari ekiten nion, inhibitzailea konektatuta. Zubi bat zeharkatu behar nuen. Eta, batzuetan terroristen oso hurbilekoak ziren kale-garbitzaile pare batekin topo egiten nuen. Begiradek salatzen zituzten, begirada urrun baina temati batek. Haien aurpegiak ez zaizkit ahazten. Eta orain, begiratzen dutenean, agurra eskatzen dute.»


Bilboko Portuak bere Berrikuntza eta Ikerketa Hub-a edukiko du - Bilbaoport\nBilboko Portuak bere Berrikuntza eta Ikerketa Hub-a edukiko du\nPortu-elkarteko enpresak, start-upak, doktoretzak eta ikerlariak hartuko ditu, urtearen bigarren seihilekoan iragarriko den 4.0 Portuen Fondoa deritzon horretan parte-hartzea bultzatzeko.\nBilboko Portu Agintaritza, 2019ko uztailatik aurrera martxan egongo den Berrikuntza Ikerketa Hub-a prestatzen ari da, aurtengo bigarren seihilekoan iragarriko den 4.0 Portuen estatu Fondoaren lehiaketa irekia sustatzeko. “Zentru honekin, Bilboko Portuan berrikuntza ingurua eta giroa indartzen lagundu nahi dugu, sektorearen benetako arazoei konponbideak eskaintzen dizkieten ideia eta proiektuak aurrera egiteko beharrezkoak diren baliabideak eskainiz”, adierazi du Portu Agintaritzako Lehendakariak, Ricardo Barkalak.\nAukeratzen den enpresa edo proiektu bakoitzerako diru-zenbatekoa, honako muga hauen artean ibiliko da: 15.000 euro finkoko zenbatekoa lehen fasean edo sortzen ari diren ideia edo start-upentzat; gutxienez 50.000 euro eta gehienez 1.000.000, produktu berritzailea merkaturatze aurreko fasean daukaten eta garapen fasean dauden start-up edo spin-offentzat, eta gutxienez 100.000 euro eta gehienez 2.000.000 euro, eskalatu edo merkaturatze fasean dauden start-up edo spin-offentzat. Proiektuak eta ideiak lau ardatzetan oinarritu ahalko dira: eraginkortasun logistikoa azpiegitura, operazio edo zerbitzu-emanketaren esparruan; prozesuen digitalizazioa eta plataforma adimendunak, ingurune eta energia jasangarritasuna; eta segurtasuna eta babesa. KPMG eta Insomnia enpresak, parte hartzen duten enpresei laguntza teknikoa emateaz arduratuko dira eta honelako bulego bat Bilboko Portuan egongo da.\n“Portu Agintaritzatik, Euskadiko enpresa eta start-upak lehen deialdi honetarako ideiak eta proiektuak identifikatzera animatu nahi ditugu”, azpimarratu du\nBerrikuntza Ikerketa Hub-a\nRicardo Barkalak. “Espero dugu -adierazi du-, 4.0 Portuen Fondo honek eta Bilboko Portuaren Berrikuntza Hub-ak gure lehiakortasuna hobetzen laguntzea, gure inguruko ekintzaileek eta start-upek ekartzen duten azken sorkuntzako soluzio teknologiko, bultzada berritzaile eta talentoari esker”.\nPortu Agintaritzak Fondo honi laguntzeko sortuko duen Berrikuntza Hub-ak, -aipatutako zentru hau bere lehiaketarako emango duen diru-zenbatekoari gehitzen zaio-, 200 metro karratu dauzka eta Bilboko Portuaren Zabalkuntzaren A2 kaiko bulego-eraikin batean kokatuta egongo da. Espazio honen asmoa, Bilboko portu elkarteko enpresek 4.0 Portuen eredurako bidean identifikatu dituzten beharrizanak, ekintzaileek, start-upek, doktoretza ikasleek eta ikerlariek garatuko dituzten ideia eta proiektuekin elkartzeko gunea izatea da.\nKPMG/Insomnia-ren laguntza teknikoko bulegoetako bat edukitzeaz gain, start-upentzako co-working espazioa, beste alde bat erakustaldiak, aurkezpenak eta jardunaldiak egiteko eta bezero eta hornitzaileekin biltzeko areto bat ere izango ditu.\nAurrekoaBilboko Portu Agintaritzak Kanpoko Badian eta Itsasadarrean sortutako espazio berriei erabilerak emateko prosamena onartu du\nHurrengoaBilboko Portu Agintaritzak Zorrotzaurreko betelanen kontratua Acciona Construcción eta Altuna Uriari esleitu die\nAktualizazioa: 06/06, 4:23-etan


Stop Control Antirecords, 2015\nARGIA @argia | Iker Barandiaran @IkerBarandiara\nEuskal Herrian sortutako Estricalla eskola zaharrekoa da zentzu askotan, nahiz eta taldea gazte samarra den: beraien lehen diskoa 2010ekoa da. Ez ditugu beraien biografia eta ibilbidea orain hemen zabal errepasatuko Argiako hemerotekan aurretikako lanen iruzkinak aurkituko dituzuelako.\nEskola zaharrekoa dela esatean lehenik eta behin burura etortzen zaigu 80ko hamarkadan eztanda egin zuen punk-hardcorea, doinuetan, jarreran eta egiteko moduan. Eta horiek guztiak ditu Estricallak. Bere kabuz, Stop Control Antirecords zigilu propioarekin eta lan andana eginez barrenak hustu, errebeldia egiazkoa zabaldu eta mimoz erditutako lanak kaleratzen dihardu. Hala, El Corazón del Sapo-ren garai urrunetatik orain arte egindako ibilbideak bere fruituak jasotzen ditu egunez egun hurrengo pausoak elikatuz. Eta badira, gainera, ibilbide horretan are eta esangura handiagoa duten urratsak, bidezidorrean pilatutako lagunek handiagoak egiten dituztenak. Horra hor, esaterako, Dead Kennedys taldeko sortzailea izateaz gain, oraindik ere asaldatzaile hutsa den Jello Biafrarekin batera lan egin izana.\nModu berean, honako lan hau, irudi indartsuz osatutako liburuxka mardula, singlea eta bibliografia oparoa eskaintzen duen Hutsartea, eguneroko ahalegin sutsu eta egiazkoarekin pilatutako lagunen beste topaketa berezia da. Aspaldidanik miretsitako SNFU taldearekin Zarauzko Putzuzulo Gaztetxean –etxean– agertokia partekatzeko aukera suertatu zenean, sute txiki horren beste gar bat piztu zen. Halako gau majiko bat! Gainera, talde kanadarreko Mr. Chi Pigek idatzitako hitz bat Estricallarekin abestu eta grabatu zuten, lan honetan entzungai duzuena.\nAspaldiko lagun berezien topaketarekin bat, Ikor Kotx argazkilari zakur-zaharra Zarauzko gau horren lekuko izan zen, eta bere presentziak –eta lanak– egiten gaitu han batutako amorruz, indarrez, elkartasunez, lagunez eta sentimenduz blaitu. Argazki-sentsazioz jositako liburuxka mardula dakar aipagarri dugun disko txiki-handiak. Bere begiradaren filtropean protagonista bihurtzen gaitu Estricalla, SNFU, Arrautz Ustelak eta han bildutako guztiak.\nEta diskoaren lorratzen artean lau deiadar, lau ostikada, lau erditze: Ice speed biharko esperantzari uko egin eta RKLren tankerako zapatilla-hardcore-gitarreroarekin; ilunagoa eta oso instrumentala den laino arteko Skeleton; SNFUko Mr. Chi Pigek abestutako Kurling kalekume destroyerra; eta Ejea de Los Caballeroseko heavy iragana lotsagabeki punk-hardcore gitarreroenearekin ezkontzen duen Bosleigh, hain zuzen ere.\nErraietako punk-hardcore asaldatzailearen zaletuontzat arnasa da Estricalla. Eta koordenada horietatik kanpo daudenentzat berriz, lan egiteko eta borroka egiteko eredu bat, diziplina betea eta egiazkoa; tontakeriarik gabe.


Baditugu baita denboraldiko azken txapeldunak ere. - Federación Guipuzcoana de Baloncesto\nPasa den asteburuan denboraldiko azken lehiaketen amaiera iritsi zen. Errendimenduzko kadete zein juniorrek egun bereziak bizi izan zituzten euren finalak jokatuta.\nEmakumezko juniorretan, Drunkat Askatuakek taldrik indartsuena dela erakutsi zuen eta nahiko erraz irabazi zion Goierri Uz Baleikeri (64-31); mutiletan, berriz, Saski Axular izan da txapeldun Irunen, Erroibideri, 46 eta 50 irabazi eta gero emozioz beteriko final batean.\nKadete mailari dagokionez, mutiletan Lauko finala osorik jokatu zen. Bergara Soreluzek eta Easo Andatzak beraien finalerdiak irabazi zituzten eta finalerako txartela eskuratu. Finalean donostiarrak izan ziren nagusi eta 64 eta 57 irabazi zuten. Neskei dagokienez, Zast Zarautz izan da txapelduna Ordizia 05 KE-ri finala 54 eta 44 irabazi eta gero.\nDenboraldia lau txapeldun handirekin itxi dugu. Zorionak!!


Haurrei lentillak jartzea ere irtenbide ona da | | Revista\nBetaurrekoak ez dira izaten haurren begikoak, baina egun gero eta mota gehiagotakoak daude, itxura eta diseinu ugarirekin, eta, bestela, ukipen-leiarrak ere hor dauzkate aukeran\nBetaurrekodunei egun inor gutxik egiten die iseka eskolan, eta nekez entzuten dira “laubegi” eta gisakoak. Modak ere betaurrekoak jantzi ditu, eta orain ez dago hain gaizki ikusia betaurrekoak eramatea. Egungo modaren eragina haurrengana ere iritsi da, eta hainbat betaurreko modelo dituzte eskura, prezio eta kolore guztietakoak ia. Eta lentillekin ere berdintsu gertatzen da: erabili eta botatzekoak badira, koloreetakoak, igerilekuan erabiltzekoak… ez da harritzekoa, beraz, gero eta hedatuagoak egotea horiek ere. Ikusmenaren Liburu Zuriko datuek esaten dutenez (Ikusmena eta Bizitza elkarteak argitaratzen du), 14 urtetik beherako haurren % 15ek erabiltzen dituzte betaurrekoak edo ukipen-leiarrak Espainian. Beste % 5ek ere beharko lituzke, baina ez dituzte erabiltzen, nahiz eta ikerketa batek esaten duen ikusmen-arazoen ondorio izan daitezkeela eskola porroten % 15 eta 30 artean (Madrilgo Ikusmen Zientzien Institutuko Fundazioak egin du ikerketa hori).\nHaurraren iritzia ere aintzat hartzekoa da\nHaurrak eraman beharko ditu betaurrekoak, eta, beraz, utzi berari aukeratzen, eta errespetatu haren iritzia eta aukera.\nBetaurrekoak jantzita daramatzanean, oniritzia eman, eta jakinarazi oso ongi geratzen zaizkiola.\nEgoerari ez eman garrantzi larregi, haurra hasiera-hasieratik eroso eta seguru sentitzea komeni baita.\nBetaurrekorik jantzi nahi ez badu, ulertarazi egin behar zaio oso garrantzitsua dela. Adierazi hori dela modu bakarra ikusmen-arazoak konpontzeko. Haurra betaurrekoen kontra asko tematzen bada, eskaini lentillak erabiltzeko aukera.\nLehen pausoa: armazoia aukeratu\nBetaurrekoen armazoiak egonkorra izan behar du, eta irmo atxikitzen dena, ez erortzeko, baina ez da komeni estu-estua izatea, buruan min ematen baitu bestela. Beste ezer baino gehiago, haurrak eroso sentitu behar du betaurrekoekin.\nHaurrak leiar lodiak eraman behar baditu, garrantzitsua da armazoia sendoa izan dadin, bestela deformatu edo apurtu egin baitaiteke.\nGure alaba edo semea geldirik egoten ez den horietakoa bada, edo kirolen bat egiten badu, kirolerako egokiak direnak hautatu: betaurreko-besoak silikona irristagaitzez bilduta dituztenak. Halakoekin, kolperen bat hartuz gero, zailagoa da erortzea edo betaurrekoa inon sartu eta min hartzea.\nKordoi elastiko bat jarri betaurrekoei, haurrak asko mugituagatik ere, eror ez dakizkien.\nKirolerako babes-betaurrekoek haurraren neurri-neurrikoak izan behar dute, begitartera ongi egokitu eta haurra ahalik eta gehien babestu dezaten.\nBetaurreko guztiak ez dira kirol mota guztietan erabiltzeko modukoak. Hockeyan aritzeko erabiltzen direnak ezin dira izan bizikletan ibiltzeko erabiltzen diren berberak.\nBetaurreko-besoetan jartzeko gontz berezi batzuk badira egun, kanporantz ireki eta muturrak tolesteko aukera ematen dutenak, armazoiari kalterik egin gabe. Oso erabilgarriak gerta daitezke gontz horiek, haurrek beti ez baitute jartzen behar den arreta betaurrekoak janzterakoan. Haurra lo geratzen bada ere, oso eraginkorrak dira gontzak.\nLeiarrak, oroz gain, seguruak izan daitezela\nHaurren betaurrekoetan, organikoak izan behar dute leiarrek, eta tratamenduen bat emana izan behar dute gogortzeko eta islagabetzeko. Segurtasun kontuengatik, ez da komeni kristalezkoak izan daitezen.\nHaurrak kirola egiten badu, polikarbonatozko leiarrak dira egokienak (termoplastiko sendo eta gardena da, leiar mehe eta arinak egiteko erabiltzen dena). Meheagoak eta seguruagoak dira, eta hautsiz gero, arrisku gutxiago izaten da begiari kalte egiteko. Hala ere, kolpeei oso-oso ongi erantzuten dieten arren, plastikozko leiarrak baino errazago markatzen dira.\nEz bota dirurik marken eta marren aurkako tratamenduetan. Saiatuta ere, haurren leiarretan beti agertuko dira marrak eta markak.\nBigarren betaurreko parea edukitzea komeni da. Kaltegarria da leiar marratuak erabiltzea, eta betaurrekoak hausteko arriskua ere handiagoa da haurrekin.\nEskola adinean haurrak ez badu betaurrekorik erabili nahi, konplexuren bat edo eragozpenen bat duelako, orduan lentillak erabiltzea da irtenbide onena. Eskola adinaren aurreko urteetan, ordea, medikuak hala aginduta soilik erabiltzen dira ukipen-leiarrak. Adin hori igarota, arrazoi praktikoen eta estetikoen mende geratzen da leiarrak erabiltzea. CooperVision erakundeak egin duen inkesta baten arabera, nerabezaro-aurreko urteetan lentillak erabiltzea oso lagungarria gerta daiteke, haurrak konfiantza gehiago hartzen duelako bere buruan, hainbat jarduera egiteko aukera errazten diotelako lentillek, begiak hobeto babestuta, gainera, eta, azkenik, lagungarriak direlako eskolako emaitzak hobetzeko.\nBi begietatik oso desberdin ikusten badu, haurrari erosoagoa gertatuko zaio leiarrak erabiltzea.\nBegi alferrak bizkortu behar badira eta estrabismo handiak zuzendu beharra badago.\nHaurrari katarata operazioa egin badiote.\nKirola egin nahi badu, begiak hobeto babesten dituztelako eta nekez askatu eta galtzen direlako. Erdiko ikusmena eta periferikoa hobetzen dituzte, eta begian partikularik ez sartzeko ere hobeak dira.\nHaur txiki-txikietan, jaiotzetiko kataratak dituztenek soilik erabil ditzakete ukipen-leiarrak, edo traumatismo-zauriak dituzten haurrek, betiere oftalmologoak diagnostikoa egin ondoren.\nLeiarrak aukeratzerakoan, erreparatu beti alderdi hauei: zenbateraino moldatzen diren begiak leiarrera, zenbateraino den erraza leiarrak kendu eta jartzea, eta zein neurritan ematen duten aukera begiaren segurtasuna kontrolatzeko.\nKirola egiteko, ez da komeni leiar zurrunak erabiltzea, erraz galtzen baitira.\nErabili eta botatzekoak dira egokienak, ez baita beharrezkoa egunero garbitu eta desinfektatzea. Gainera, beste leiar batzuen aldean, papila-konjuntibitis gutxiago eragiten dituzte eta begietan erretasun gutxiago sortzen dute.\nUkipen-leiarrak esku artean dituenean, garbitasun eta higiene arauak zorrotz betetzen erakutsi behar diegu seme-alabei.\nHaurrak leiar eta guzti lo egiten badu, oso gertutik zaindu begia, ea ongi dagoen eta ea ez den agertzen inolako arazorik.


Eskubide Sozialen Gutunak debatea piztuko du berriro DSBEari buruz | Ekonomia | Berria\nEskubide Sozialen Gutunak debatea piztuko du berriro DSBEari buruz\nHerri ekinaldi legegileak 51.000 sinadura bildu ditu gizarte laguntza nagusiaren baldintzak aldatzeko eskaera Eusko Legebiltzarrera eramateko. Sustatzaileek ez dute «onartuko» tramitea ukatzea\nEuskal Herriko Eskubide Sozialen Gutuneko ordezkariak, bildutako sinadurak legebiltzarrera sartzen, atzo Gasteizen. JAIZKI FONTANEDA / FOKU Tamaina handiagoan ikusi\nDSBE diru sarrerak bermatzeko errentaren etorkizunari buruzko eztabaida Eusko Legebiltzarrera itzuliko da. Euskal Herriko Eskubide Sozialen Gutunean dauden sindikatuek eta gizarte erakundeek lortu dute herri ekinaldi legegile bat aurkezteko behar zuten babesa. 51.000 sinadura aurkeztu eta erroldatu zituzten atzo Eusko Legebiltzarrean, Gasteizen.\nEkainean hasi zuten bilketa, eta azken lau hilabeteotan gizarte atxikimendua hedatzen saiatu dira. 2016an indarrean sartu zen erreformari jarraituz, 10.000 sinadura behar dituzte sustatzaileek ekinaldi legegile bat aurrera ateratzeko, eta kopuru hori aise gainditu dute. «Ezetz esaten zaio pobreziari, eta baietz sistema sozial duin bati», argudiatu zuen LABeko Bea Martxuetak, sinadurak erroldan sartu baino lehen.\nBi lege eguneratzea proposatu dute sustatzaileek. Alde batetik, 18/2008 diru sarrerak bermatzeko eta bazterketaren aurkako legea. Bestetik, 3/2015 Etxebizitza Legea. Aldaketa horien bidez gizarte babesaren sarea «handitzea» eta «hobetzea» defendatu nahi dute.\nEz da legealdi honetan DSBEari buruz egongo den lehenbiziko eztabaida. Eusko Jaurlaritza babesten duten alderdiek, EAJk eta PSE-EEk, araua erreformatzeko lege proposamena eraman zuten parlamentura. Haatik, tramitera onartua izateko babes nahikorik ez zutela ikusita, eguneko gai zerrendarik atera, eta eztabaida beste baterako utzi zuten. Beste alderdiren batekin negoziatzeko denbora behar zutela argudiatu zuten jeltzaleek eta sozialistek, baina lau hilabete geroago, geldirik jarraitzen du.\nPatxi Lopez lehendakari zela eta PPren babesarekin 2008an diru sarrerak bermatzeko legeari egin zitzaizkion murrizketetan atzera egitea da Eskubide Sozialen Gutunak lortu nahi duena. Horrekin batera, eskubidea zabaltzeko hainbat neurri ditu legegaiak. Horietako batzuk bat datoz oposiziotik ezkerreko alderdiek —EH Bilduk eta Elkarrekin Podemosek— defendatu dituztenekin. Hala nola, DSBEaren ordaina kobratzeko gutxieneko adina 23 urtetik 18 urtera jaistea, eta gutxieneko errolda urteak hirutik batera murriztea. Etxebizitza bakoitzean elkarbizitza unitateak adina errenta egoteko ere eskatuko dute.\nDSBEaren kopuru ekonomikoak handitzeko eskaera badakar ekinbideak, halaber, eta lanbide arteko gutxieneko soldatarekin duten lotura ez haustea. Hain zuzen ere, pertsona bakarreko elkarbizitza unitate batek hilero lanbide arteko gutxieneko soldataren %100 eskuratuko luke. Bi pertsona badira, %150, eta %200 hiru lagun edo gehiago badira.\nIndarrean dagoen legearen arabera, %88 izan beharko litzateke kopuru hori pertsona bakar batentzako. Praktikan, azken urteotan egindako murrizketek eta erabaki politikoek gutxieneko soldataren erreferentzia ezabatu dute. Uneotan, soldata horren %75 da DSBEa, hilero 644,5 euro.\nEtxebizitzaren alorrean, proposamenak alokairu sozialeko etxebizitza bat izateko eskubidea modu «eraginkorrean» bermatzea defendatu dute bultzatzaileek. Hori lortzeko, eskatu dute eskubide hori ezin ordezkatzea laguntza ekonomiko batekin. Alokairu sozialetan dauden pertsonak DSBEaren adinako diru sarrerak edo txikiagoak badituzte, asko jota, errentaren %15 ordaintzea jasotzen du proposamenak.\nSinadura bilketa egiaztatuta, herri ekinaldia osoko bilkuran aurkeztu, eztabaidatu eta tramiterako onartu edo ez bozkatuko dute. Aurretik, Eusko Jaurlaritzak proposatutakoari buruz duen iritzia plazaratuko du. Sustatzaileek ohartarazi dute ez dutela besterik gabe onartuko alderdiek tramitea ukatzea, eztabaidan sartzeko aukerarik eman gabe.\nOrain dela bi aste, beste herri ekinaldi legegile bati legebiltzarreko ateak itxi zizkioten EAJk, PSE-EEk, eta PPk. Halakorik berriro ez gertatzea exijitu du Mikel Noval ELAko ordezkariak: «Erakundeetako arduradunek asko hitz egiten dute parte hartzeari buruz, demokraziari buruz, eta orain badaukate praktikara eramateko aukera bat».\nEkhilur ordaintzeko sistema probatzen dabiltza Bilbon\nZazpikaleetan jarri du martxan Ekhilur kooperatibak bere ordaintzeko sistema. Urtebeteko proba saioa izango da. Etorkizunean beste udalerri batzuetara hedatzea espero dute.\nFamiliek eta industriak bultzatuta, Nafarroako ekonomia %2,6 hazi da\nIazko bigarren hiruhilekoarekin alderatuta, BPGa %18,5 handitu da urtebetean. Pandemiari aurre egiteko neurri gogorrenak leundu izanak eragina izan du jarduera ekonomikoan eta barne kontsumoan\nDeliveroo joan egingo da Hego Euskal Herritik\nBi aste barru sartuko da indarrean Rider legea, eta haren ondorioz, janari banatzaileak kontratatu beharko dituzte banaketa enpresek.\nSiemens Gamesak kaleratzeak aipatu ditu, galera handiak izan ondoren\nLehengaien garestitzearen ondorioz, haize errotak kostu azpiko prezioetan saldu eta 368 milioi euroren galerak pilatu ditu aurten.\nNafarroan jada eska daitezke auto elektrikoa erosteko laguntza publikoak\nEAEko herritarren %14,5, pobrezia arriskuan


Beste ume euskaldun batzuekin elkartzen noiz hasi ziren - Ahotsak.eus\nBeste ume euskaldun batzuekin elkartzen noiz hasi ziren Ikastolako umeak. Umetan ez zuten haiekin harremanik, baina gerora nerabezaroan bai. Udaran Urgulleko gaztelua izaten zen euren jolaslekua eta han elkartzen ziren beste ume euskaldun batzuekin. Zer jolas egiten zituzten. 16 urte ingururekin aitak gitarra erosi zion eta kolegioko moja batekin akordeak ikasita bere kabuz ibiltzen zen kantak ateratzen. Gero lagunartean jotzen zuen.\nHizlaria(k): Badiola Zubillaga, Klara\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-210-058 kodeko bideoa nahi duzula aipatzea: ahotsak@ahotsak.eus\nIkastolako umeak. Umetan ez zuten haiekin harremanik, baina gerora nerabezaroan bai. Udaran Urgulleko gaztelua izaten zen euren jolaslekua eta han elkartzen ziren beste ume euskaldun batzuekin. Zer jolas egiten zituzten. 16 urte ingururekin aitak gitarra erosi zion eta kolegioko moja batekin akordeak ikasita bere kabuz ibiltzen zen kantak ateratzen. Gero lagunartean jotzen zuen.\nData: 2021(e)ko urriaren 08a\nGaia(k): Aisia » Kultura » Musika , Familia eta harremanak » Lagunartea eta familia » Jolasak , Familia eta harremanak » Lagunartea eta familia » Gaztetako ibilerak , Ohiturak eta bizimodua » Hezkuntza » Ikastolak\nIkastola Kurutziagatik txalet batera\nGarizuma garaian egindako txirulak ezin jo\nZein beste zaletasun daukazu?\nOso mutil dantzari gutxi dago\nMutikotako olgetak: kaniketan, txapaka...\nGurasoak euskarazko filma ikustera; euskal musika\nFestara joateko jantzi eta orrazkerak\nLehenengo Euskal Jaiak\nLau auzo Landibarrek


Ibaiaren garbiketa lanak Udalaren ardura garrantzitsuenen artean - Beasaingo Udala\nIbaiaren garbiketa lanak Udalaren ardura garrantzitsuenen artean\nArgitaratua: 20 Azaroa 2017\nIgartza Oleta kaleko eta Bernedoeneako zubietako begiak zuhaitzez eta sastrakez garbitu dira eta hilabete amaierarako Bideluze eta hiltegi zaharreko zubien arteko eremua bakandu eta sastrakaz garbituko da\nKezkatzeko modukoa da ibaitik ateratzen den zabor kopurua Udalaren ustez, batez ere leku konkretu batzuetan zaborra aldiro botatzeko ohitura dagoelako\nURA ur agentziarekin Udalak duen hitzarmenaren ondorioz hilean bitan ibaiaren garbiketa egiten da\nBeasaingo Udalak hilabete honetan burutzen ari diren ibaiaren lanei garrantzi berezia eman nahi die. Herria txukun mantendu eta natur ondarea babestea ezinbestekoa da Udalarentzat herria eta herritarren ongizatean eragin zuzena duelako. Ibaiko landarediaren mantenua bere gain hartzen du Udalak baita garbitasunaren ardura ere.\nURA ur agentziarekin duen akordioaren baitan, erakunde horretako teknikoen aholkularitzarekin ibaiaren garbiketa eta landarediaren mantenu lanek protagonismo berezia dute azaroan eta lan horiek balioan jarri nahi ditu Udalak. Hortaz gain, aldiro biltzen den zabor kopurua kontutan izanik, herritarrak arazo honetaz sentsibilizatu nahi ditu. Izan ere badira ibaiaren puntu jakin batzuetan zaborra botatzeko ohitura okerrak.\nHau honela, azken asteetan eta azaroan batez ere burututako lanen berri eman nahi du Udalak. Ibaiaren mantenu lanari dagokionez, Igartza Oleta kaleko zubi-begia eta Bernedoeneako aparkalekura sartzeko zubi azpia sastrakez eta zuhaitzez garbitu berri da. Zenbait zuhaitz moztu eta uraren ibilbidea oztopatzen duten elementuak kendu dira. Lan hauetaz Goroldi enpresa arduratu da.\nIbaitik ateratako zaborrak\nZaborren gaia da kezka nagusietako bat. Badira zenbait puntu ezagun ibaira traste zaharrak botatzeko erabiltzen direnak. Ohitura oker horiek ez burutzeko mezua zabaldu nahi du Udalak. Hilean bitan jaisten dira errekara garbitzeko eginkizuna duten langileak. Datozen egunetan Bideluzeko zubipetik hiltegi zaharreko zubiperako tartean bakanketa eta sasiak kentzeko lanak egingo dira.


Abokatuak hiria - Abokatuak Danimarkan. Guztiak abokatuak Online\nOpor apartamentu Ekologikoa baserria. Apartamentuak alokairuan en Højer\nHemen bat da, lasaia eta lasaia ezarpena\nApartamentu kokatzen da baserri batean, hau da, ebakuntza organikoa esne-behiak\nApartamentu da, gutxi gorabehera\nBaserri batean kokatzen da, eremu eszeniko gertu baso eta Wadden itsasoa. Osatzen dute, bi logela, hurrenez hurren bi eta lau ohe, burukoaren-goiko koltxoiak. Sukaldea sukalde, kølefryseskab, ontzi-garbigailua, kafe-makina, mikrouhin labea. Free wifi, internet Apartamentu pribatu bat du sarreran.\nAzken orduko bidaia Egipto\nZehaztutako hotel-tasak dira, bi pertsona-gau bakoitzeko\nAfbuds pakete prezioak pertsona bakoitzeko oinarritutako bi pertsona partekatu egonaldia logela bikoitzean apartamentuaAri gara bazkide Erreserba. com delako lortuko duzu prezioa bermatzeko, erraz eta sinple bat erreserba-sistema eta segurtasun-maila handia aldi bat munduko dinamizatzaile hotel gelak.\n'Onena prezio bat hotel zure airfare\n'Prezio onena autoa alokatzeko. Ari gara bazkide rentalcars. com delako lortuko duzu prezio onena autoen alokairua, sarbidea ondo funtzionatzen erreserba-sistema, seguru ordenatzen eta hogeita lau zazpi arretarako. 'Batekin bidaia-asegurua batetik Allianz ahal izango duzu erabat gustura on holiday. Ari gara bazkide Allianz p. beren prezio ona eta hogeita lau ordu ingelesa hitz egiten den laguntza. Allianz laguntzen duzu globalki eta tokian tokiko istripu baten kasuan. Bonoaren kodea bost: AllianZ' 'Du zure hegaldia atzeratu egin da, overbooked edo bertan behera utzi barruan azken hiru urteetan. Jaiki. in kalte-ordaina. Ikusi duzu bada, ordaina izateko eskubidea eta atzera eseri, berriz, Flyhjælp lortzean zure dirua itzuli.' Azken Orduko Foruak buletina 'bat utzi. igorritako bakoitzak gutxienez behin, hilabete bakoitzeko. Hemen irakurri ahal izango duzu buruzko berriak eta zaharrak gutuna helmuga, bidaia jorratzen eta nola gehien lortu zure rejsekroner opor paketeak.\nროგორ მოიპოვოს დოკუმენტების ბინა, თავისუფალი დაგეგმვის თქვენი ხელები - როგორ უნდა გავაკეთოთ თავს


Xabier Mendiaraz kiropraktikoak hitzaldia eskainiko du asteartean kultur etxean . diariovasco.com\nXabier Mendiaraz kiropraktikoak hitzaldia eskainiko du asteartean kultur etxean\nXabier Mendiaraz kiropraktikoak 'Zure osasuna zaindu bizkarrezurraren bitartez' izenburu duen hitzaldia eskainiko du asteartean, hilak 25 dituela, arratsaldeko 19:00etan Amezketako kultur etxean. «Bizkarrezurraren zainketa on batek gaixotasunak hobetu eta saihestu ditzake», dio Mendiarazek. «Zahartzen garen bitartean bizi-kalitatea galdu behar al dugu? Hobeto sentitzea lor al dezakegu? Eta, garrantzitsuena, zer egin dezakegu gutariko bakoitzak gure bizi-kalitatea hobetzeko?».\nGaldera horien erantzunak emango ditu astearteko saioan Xabier Mendiarazek. Hitzaldia doakoa izango da, herritar guztiei zuzendua.\nFisioterapian diplomatua eta Kiropraktikan lizentziatua da Xabier Mendiaraz. Hainbat herrialdetan eskaini du asteartean Amezketara ekarriko duen hitzaldia, eta oso harrera ona izan du.\nGipuzkoako Urakek hilaren 21eko datarekin bidali dizkie Amezketako bezeroei aurtengo lehenengo hiruhilekoko ura, arazketa eta finantzaketa planeko erreziboak, eta maiatzaren 6ra arteko epea izango dute borondatez ordaintzeko. Erreklamazioren bat egin nahi izanez gero, ohiko bideak eskura dituzte bezeroek: Gipuzkoako Uraken bulegoak, 902302222 eta 943318602 eta www.gipuzkoakour.com atari digitala.


Berrabiarazi - UrolaKosta agentzia\nUkaezina da covid-19ak sortutako osasun larrialdiak eragindako krisi-egoera. Agerian geratu dira ziurgabetasun testuinguruaren hainbat albo-kalte eta ondorioak epe ertain eta luzera begira ere antzemango dira. Jakina, gure eskualdearen jardun ekonomikoan eta enpresa ehunean ere eragin zuzena izango dute.\nTestuinguru horretan, Gipuzkoako Foru Aldundiko Ekonomia Sustapenerako Departamentuak, lurraldeko hainbat eragilerekin lankidetzan, krisi-egoeraren eragina minimizatzeko eta ekonomia eta enplegua berpizteko lanean ari den sare bat sortu du, azken batean, enpresek beren jarduera berreskura dezaten.\nUrola Kostako Udal Elkarteak beregain hartu du eskualde mailako bitartekaritza- egitekoa. Hala, koronabirusari aurre egiteko dirulaguntzen eta baliabideen berri ematen ari da eskualdeko sektore sozioekonomikoei bideratutako aholkularitza zerbitzuaren bitartez.\nBesteak beste, Gipuzkoako Foru Aldundiak sustatu eta Urola Kostako Udal Elkarteak gidatuta, eskualde osoko enpresa, negozio eta eragile ekonomikoentzat eskuragarri daude auto- hausnarketarako bi tresna.\nUrola Kostako Udal Elkarteak laguntza eskainiko die eskualdeko enpresei, langileei, profesional autonomoei eta autonomoei. Erreminta honen bitartez, kolektibo horientzat funtsezkoak diren jarduerak identifikatu eta epe laburrean dituzten erronkei buruzko hausnarketan laguntzen die. Era berean, lurralde osoan identifikatutako beharrak kontuan hartzeko aukera ematen du.\nTresnaren helburua da enpresei epe laburreko funtsezko elementuei buruzko gogoeta egiten laguntzea.\nETORKIZUNEAN pentsatzeak ORAINEAN jardutea eskatzen du, horregatik, tresna honek enpresa-jarduerak garatu beharreko gaitasunei buruzko hausnarketa-lana bilatzen du, eta, horrela, lurralde osoari identifikatutako beharrak kontuan hartzeko aukera ematen dio.\nTresnaren helburua da enpresei epe ertainean funtsezko elementuei buruzko gogoeta egiten laguntzea da, funtsean, enpresaren egungo egoeraren eta etorkizuneko erronke kontzientzia hartzeko.\nUdal Elkarteko Garapen Agentziako teknikariak, 2020ko azarotik 2021eko otsailera arte bideratuko dituzte diagnosiak, hausnarketa estrategikoak burutu nahi dituzten eskualdeko enpresa eta autonomoen zerbitzura.\nUdal Elkarteko informazio zerbitzura harpidetutako enpresa eta autonomoekin zuzenean jarriko dira harremanetan Garapen Agentziako teknikariak. Edozein kasutan, aipatu tresnak erabiltzeko interesa duen edonork har dezake online hitzordua.


Eap - Tecnimap 2012.\nTecnimap 2012 bertan behera uztea.\nTecnimap 14 ekaina 2012\nIkusita, ekonomia - eta aurrekontu-baldintzak kontuan hartuta, kostuak, ekitaldia egin, erabaki da, XII. ospakizuna atzeratu egingo den Tecnimap, baldin eta inguruabarrak kontuan izanik, hau ahal izateko, arrakasta-bermeekin, egindako inbertsioaren ordainetan, eta ekoizpen-zerbitzua.\nJardunaldien bitartez dagokionez, informazio-teknologiei buruzko administrazio publikoak modernizatzeko (TECNIMAP) hobiaren, jakinarazpen hau izango da ikusgai.\nJabetzen dira sektore publikoko erreferentziazko foroa jardunaldiak TECNIMAP-teknologien alorrean informazio eta komunikazioetako modu eraginkorrean arteko topaketa gisa balio du teknikari eta kudeatzaileen sektore publiko eta pribatuko planteatu zen, urte hasieran, egiteko aukera Xii. urtea.\nBezala, onartuko autonomia-erkidegoko gobernu laguntzarekin egin beharrekoen artean anfitrioia, eta oraingo honetan, euskal autonomia erkidegokoa.\nAurrekoa gorabehera, aparteko balioa azpimarratu da foroa eta posizionamendu estrategikoaren bere esperientzia-trukea, irtenbide gisa, jardunbide egokiak eta aurrerapen ikten arloko ’ s sektoreko profesionalen artean pribatua eta administrazio publikoak.\nAdministrazio-prozedurak eta modernizazioko zuzendaritza nagusiari, administrazio elektronikoa sustatzeko, batez ere, eusko jaurlaritzak eta eskuragarritasuna eskertu ulertzeko horren aurrean, lanean jarraituko du, eta erabaki zaila guztiak finkatzea gelditu egindako aurrerapenak administrazioak modernizatzeko.


“Dbus, 133 urtez Donostian” erakusketa | DBUS\n“Dbus, 133 urtez Donostian” erakusketa\nIrailaren 16tik 22ra bitartean Europako Mugikortasun Astea ospatuko da, eta hori dela-eta Dbusek erakusketa bat antolatu du Konpainiaren historiaz eta 1886an sortu zenetik eduki duen bilakaeraz. “Dbus, 133 urtez Donostian” izena du erakusketak, eta gaur inauguratu da Aiete Kultur Etxean. Mugikortasun eta Garraioko zinegotzi Pilar Aranak eta Dbuseko zuzendari gerente Igor Gonzalezek hartu dute parte Inaugurazio ekitaldian.\nDbus, Donostiako Tranbia Konpainia, Gipuzkoan oraindik jardunean dagoen enpresa zaharrenetako bat da, eta jarduera honen asmoa da erakustea enpresa hiriarekin batera aldatuz joan dela, donostiarren bizimoduaren parte izanik. Erakusketa Donostia Kulturarekin elkarlanean antolatu da eta Aiete Kultur Etxean dago ikusgai, irailaren 13tik azaroaren 2ra arte.\nErakusketan ikusi daitezke hiriaren irudi mitikoak zein konpainiaren ibilgailu historikoen irudiak, bai eta aspaldiko elementu batzuk ere, hala nola aspaldiko bidai txartelak eta bidai txartelen makinak, lineen kartelak eta tailerreko erreminta batzuk. Azpimarragarriak diren zenbait elementu:\n– Autobus txartelen bilduma, Jon Garmendia Matia kaleko harakinarena, zeina Guiness errekorren liburuan sartu baitzen autobus txartelen bildumarik handiena edukitzeagatik. Bonobusak erabiltzen hasi ziren egunean, 1985eko otsailaren 15ean, erabilitako bonobus bat dauka bilduman.\n– Duela hamarkada batzuk kotxetegi zaharreko sutegian egindako erreminta batzuk.\n– Tranbia, trolebus eta autobusen maketak, Fernando Izpura Matia kaleko liburu saltzaile eta maketa zale handiak egindakoak.\n– Langileentzako abisu zaharrak. Adibidez, Espainiako Bankuan pezeta gutxi zeudela jakinarazten zuen abisu bat. Txanponak erabili beharrean, gidariek kupoiak ematen zituzten geroago diruarekin trukatu ahal izateko.


Gaiak: Urduñako historia - Euskonews\nESTIBEZ, Jokin HERRAN, Miguel MARTIN, Iker\nDBH 4.A mailako ikasleak\nSarrera Urduña airetik ikusita.\nUrduñako historia aukeratu dugu oso interesgarria delako eta asko gustatzen zaigulako. Historiaz informazio asko daukagula, eta nola Urduñan bizi garen bibliotekara jo ahal izan genuen. Gure gurasoek ere hauetaz informazio asko eman ahal ziguten. Herriko historia\nUrduñako historia ondo ulertzeko bi alderdi hauek kontuan hartu behar dira.\n1.- Hesi orografikoa da, historian zehar Urduña mendez mende sendo babestu duena eta Bizkaiko Jaurerriaren defentsa Urduña oinarrizko bihurtu duena.\n2.- Kokapen geografikoa. Araba erdian kokatutako uharte bizkaitarra baita, Gaztelatik itsasorako bidea, Valpuestako dohaintza eta foruetan Urduñari buruzko aipamenak daude. Bestalde, garai horretan eta Arabiarren inbasioen beldur, hiria babesten duten bi muinoetariko batean gotorleku sendo bat eraikitzen hasi ziren. Ahozko tradizioak eta idatziek diotenez gotorleku hori azkenean gaztelu bihurtuko zen. Etxebizitzak eta lurrak babesteko asmoz eraiki zen.\nXIII. mendea funtsezkoa izan zen Urduñaren historiarako 1229. urtean Bizkaiko seigarren jaunak, Lope Diaz de Harok, hiri gutuna ematearekin sortu baitzen; Bizkaitarra erregearen arrebarekin, Urraka andrearekin ezkondu zenean Gaztelako Fernando IIIaren eskutik Balmaseda eta Urduña beretzako jaso zituen. 1256 an Alfonso X. jakitunak beste hiri gutun bat eman zion.\nFundatu zenetik argi islatu zen enklabe estrategiko komertzial modura zuen garrantzia, batez ere Ipar Europak Gaztelako artilea lortzeko erresuma horrekin egiten zituen salerosketei dagokienez, hiribildu honetatik pasa behar baitzuten.\nEuskal Herrian azoka bat egiteko baimena eman zitzaion lehen hiribildua ere Urduña izan zen; lehena 1288 egin zen, Antso IV.a Ausartak emandako lizentziari esker. Bigarrena ere laster egingo zen. Pribilegio horiek guztiak emateaz gain, Bizkaiko Jaurerriko hiri titulua eman zitzaion 1467an, eta halaxe erakusten du Enrike IV.aren errege-zedulak. Hauexek dira eraikin eta monumentu nagusiak:\nGotorlekua eta Harresiak\nSanta Clara Monasterioa\nOrtes De velasco jauregia\nDiaz de Pimienta jauregia\nForu plaza eta arkupeak\nGure garaiko eraikinak. Hauexek dira guretzat monumenturik garrantzitsuenak:\nGotorlekuak eta harresiak\nAlde historikoaren ipar ekialdean kokatutako eraikina da. Oinplano errektangeluarra dauka, 1500m2baino gehiagoko azalera du barrualdean. 1,30m-tik 1,5m-tara bitarteko itxiera hormak ditu mugatzat. Harresiaren perimetroak 1800m luzera zuen eta gaur egun bakarrik %60 gorde da.\nSanta Klara Monastegia\nEgungo alde historiko monumentalaren kanpoaldean dago, Gasteizerako bidean. Frantziskotarren ordenak fundatu zuen 1479 urtean.\nHARO, Lope Díaz II de ALFONSO X EL SABIO\nAtzoko irudia: Bordeleko kaleetatik desfilatzen\nTaldea: Bonbardaketa aurretik\nGaiak: Azoka Eguna Gernikan


El Toboso Jatetxe Taberna | Araba Market\nArabako Errioxako produktuak – Euskal produktuak – Taberna – Taberna kafetegia – Kopa taberna – Pintxo taberna – Euskal sukaldaritza – Etxeko janaria – Eramateko janaria – Janari tradizionala – Jatetxea – Jatetxe familiarra – Euskal jatetxea\nARESPALDITZAKO ESKOLA ZAHARRETAN KOKATUTAKO JATETXE TRADIZIONALA.\nEguneko eta asteburuko menua dugu, produktu freskoekin, horietako batzuk ingurukoak, tratu onarekin eta zerbitzu onarekin.\nBarrio Sagasti 1,bajo 01476 ARABA / ÁLAVA (Ikusi mapan)\nEskaerak eguerdiko 12ak baino lehen egitea.\nAstelehenetik igandera: 08: 00-22: 00.\nAsteazken arratsaldez itxita, asteko atsedenez. Aurretiko hitzordua: Ez


Noticias de Emakumeen Nazioarteko Eguna - Deia\nDeia.eus\t2021-03-11\tBARAKALDO. Datorren igandean, martxoak 14, gizonezkoen eta emakumezkoen berdintasunaren aldeko maratoian hartuko dute parte 21 emakumek. Ekimen hau joan den astelehenean ospatutako Emakumeen Nazioarteko Eguna dela eta antolatu da. Gaur goizean aurkeztu dute Amaia del Campo alkateak eta\nDeia.eus\t2021-03-01\tBILBO. Urtero egiten duen moduan, martxoaren 8an mundu osoan zehar ospatuko den Emakumeen Nazioarteko Egunarekin bat egingo du aurten ere Bilboko Udalak. Horren inguruan, Udalak sentsibilizazio kanpaina bat jarriko du martxan, koronabirusaren pandemiak eragindako osasun krisian emakumeek egin duten\nDeia.eus\t2021-03-01\tERMUA. Astebete barru, martxoaren 8an, Emakumeen Nazioarteko Eguna ospatuko da mundu osoan. Hori dela eta, urtero bezala, jardueren egitarau berezia prestatu egin du Ermuko Udalak. Aurten, koronabirusaren pandemiak eragindako egoera dela eta, programazioa moldatu behar izan dute.\n"Andre eta jabe " izango da martxoaren 8ko leloa Bilbon\nDeia.eus\t2020-02-28\tBILBO. "Andre eta jabe" izan da Bilboko Udalak martxoaren 8an ospatuko den Emakumeen Nazioarteko Egunerako aukeratutako leloa, emakumeen gaitasun indibidual, sozial eta politikoak baitan jartzeko. "Andre eta jabe" izan da aukeratutako leloa, "Jaun eta Jabe" esamoldea gogorarazten duen\nMartxoaren 8ko egitaraua ezaguarazi du Ermuko Udalak\nDeia.eus\t2020-02-25\tERMUA. Urtero legez, martxoaren 8an, Emakumeen Nazioarteko Eguna ospatuko da. Hori dela eta, Beatriz Gamiz Kultura eta Berdintasun zinegotziak Ermuko Udaleko Berdintasun Alorrak egun horretarako antolatu dituen ekintzak aurkeztu ditu gaur goizean Informazio Batzordean. Ekimenak hurrengo igandetik


ETB1 eta ETB2 HDn emititzen hasi dira | EITB telebista\nProgramazioaren zati nagusia (zinea, kirolak, dokumentalak eta barne-produkzioko saiorik gehienak) irudi eta soinu kalitate tekniko handienean ikus daitezke jada.\nEuskal Telebista definizio altuan ikusi ahal izango da aurrerantzean\nEuskal Telebista, ETB1 eta ETB2 kateak bereizmen handian ematen hasi da. Hartara, programazioaren zati nagusia (zinea, kirolak, dokumentalak eta barne-produkzioko saiorik gehienak) irudi eta soinu kalitate tekniko handienean ikus daitezke jada.\nLTD bidez telebista ikusten dutenek ETB1HD eta ETB2HD ikusteko beharrezkoa dute berriro kateak sintonizatzea (abenduan, oraindik edukirik gabe baina bereizmen handian emisioak hasi zirenean, horrelaxe jakinarazi zuen EiTBk). EiTBk, halaber, ikus-entzuleak animatu nahi ditu kateak berriro sintonizatzeko aukera baliatu ditzaten bi kateok mandoko lehen postuetan jartzeko.\nHaatik, kable bidez ETB ikusten dutenek (Euskaltel, Movistar, Vodafone, Ono, eta abar) ez dute sintonizazioa berriro egin beharrik, kable operadoreak arduratzen baitira kanalak gehitzeaz.\nUrrats garrantzitsua ETBrentzat\n"HDn emititzea oso garrantzitsua da ETBrentzat eta oso pozik gaude, aurrerantzean gure programa onenak, kirol emanaldiak, zinea eta dokumentalak bereizmen handian eskainiko ditugulako", azaldu du Edu Barinaga ETBko zuzendariak.\nBarinagak, ETBko hainbat sailek eta ekoiztetxeek telebista standarretik HDTVra pasatzeko egindako ahalegin tekniko handia azpimarratu du. "Aldaketa honek plus bat emango digu; balio erantsia izango da gure emanaldientzat. 'El Conquistador del Fin del Mundo', kiroletako emankizunak, txirrindularitza eta arraun probak kasu, gutxi batzuk aipatze arren, xehetasun handiz ikusi ahal izango dira, eta aldaketa nabarmena izango da".\nHain zuzen ere, EiTBko sail teknikotik azaldu dutenez, bereizmen handiko ohiko eredu estandarrak (1080i50 ere deitzen dutena) 1.125 lerro ditu oinarri (hau da, 1920x1080ko erresoluzioa), ohiko 625 lerroko (576i50 bezala ere deitzen dena) eredu tradizionalaren aurrean (720x576ko erresoluzioa). Hortaz, HDn ekoitzi eta zabaldutako edukietako irudiek bereizmen eta zehaztasun handiagoa dute.\nBestalde, bereizmen handirako prest ez dauden telebistak dituztenek, ohiko ETB1 eta ETB2 kateak ikusteko aukera izango dute orain arte bezala.\nImanol Ubedaren kultur gomendioak


Espazio-ontziaren bidea - Arabako errioxa - Alea.eus\nEsther Mauleon-IKA-ko irakaslea 2017-06-16 12:01\n"Euskarak esparru berriak bereganatu behar ditu, erabilera zabaltzeko eta normalizazioaren helmugara iristeko"\nIkastolen aldeko festa izango dugu Bastidan igandean, hau da, euskararen aldeko festa. Horren harira, bazter guztietan ikusten ari gara aurtengo Araba Euskarazen irudia: espazio-ontzia. Bastidako ikastolak hezkuntzaren bidea irudikatu nahi izan du horrekin; nik euskarak gure eskualdean daukan ibilbidea ere ikusten dut irudi horretan.\nEspazio-ontziak bide luzea egin du honaino iristeko, euskarak Arabako Errioxan egin duen bezala. Bide horretan aldaketak eman dira; oso adierazgarria izan da euskararen gaitasun mailan emandakoa. Datuei erreparatuz, euskaldunen kopurua bikoiztu egin zen gure eskualdean 2001etik 2011ra. Horretarako ezinbestekoa izan da Ikastolek edota Euskaltegiak egindako lana. Gainera, kontzientziazioan ere aurrerapauso handiak eman dira; Araba Euskaraz eta horren tankerako jaiak bide honetako eragile garrantzitsuak izan dira. Baina hori guztia ez da nahikoa izan. Erabilerari erreparatzen badiogu, gure kaleetan argi eta garbi ikus dezakegu ez dela nahikoa izan.\nBaina, zergatik dugu hain erabilera txikia? Besteak beste, kontzientziazio maila nahikoa ez delako, ezta gaitasun maila ere. Adibide batzuk aipatzearren, euskalduna ez den laguna tartean badago edo zalantza izatekotan, zuzenean erdarara jotzen dugu. Halaber, administrazioan edota zerbitzuetan "Arabako Errioxan gaudela eta hemen euskara beharrezkoa ez dela" aitzakiapean ez dugu ikasten. Horrelako portaerek ez diote aurrera jarraitzen uzten gure espazio-ontziari.\nHortaz, orain arteko norabidean eragiten jarraitu behar dugu, eta euskarak esparru berriak bereganatu behar ditu, erabilera zabaltzeko eta normalizazioaren helmugara iristeko. Bitartean, igandean ospatuko dugun Araba Euskaraz ezinbestekoa dugu espazio-ontziari bultzada emateko.


naiz: agenda - Zizurkilgo jostailuen trukerako azoka\nZizurkilgo jostailuen trukerako azoka\nGipuzkoa - Zizurkil\nZizurkilgo III Jostailuen trukerako azoka ospatuko da azaroaren 21 eta 22an. Azokara ekarri daitezkeen jostailuak ezaugarri eta adin guztietako haurrentzat jostailu, joko eta ipuinak izango dira. Azoka honetan ez da dirurik onartuko eta trukearen bidez egingo dira egin beharreko aldaketa guztiak.\nAzokara jostailu edo jokuren bat eramaten duen orok jostailu hori utzi eta beste bat hartzeko eskubidea izango du. Eramandako jostailuaren truke txartel bat jasoko du eta txartel horrekin beste jostailu bat hartzeko eskubidea izango du. Haur bakoitzak gehienez 3 jostailu, joko edo ipuin eraman ditzake eta beste hainbeste jostailu, joko edo ipuin hartu ahal izango ditu.\nJostailuak Atxulondo kultur etxean utziko dira azaroaren 18, 19 eta 20ean, 11:00etatik 13:00etara eta 16:00etatik 20:00etara. Azoka azaroaren 21 eta 22an ospatuko da 17:00etatik 20:00etara Atxulondo kultur etxean.\nErnio Bidea, 13


Zer da Atlasa? | Euskal Herriko ekonomiaren eta gizartearen atlasa\nEuskal Herriko datu sozioekonomikoak klik batean bistaratu, kontsultatu eta deskargatzeko ataria da.\nAtaria 4 modulutan banatuta dago: demografia, ekonomia, gizartea eta ingurua. Horietako bakoitzera sartuta, adierazle anitz kontsulta daiteke, hala nola, biztanleria, langabezia tasa, industria ekimena, I+D inbertsioa, emakumeen jarduera tasa, autopista dentsitatea... Gainera lurralde eremua ere hautatu daiteke: udalerri mailako datuak ikusi, eskualdekoak, herrialde mailakoak edota Europa eta Euskal Herrikoak.\nLanabes hau 2008 urte amaieran sortu zuen Gaindegiak eta 2014. urtean berritu, teknologia gaurkotu eta baliabide errazagoa eta ikusgarriagoa sortu nahian. Horri esker, lehenengo unetik, erabiltzaileak datu bat hautatu eta Euskal Herriko mapan ikusiko du. Informazioa mapa gainean ez ezik, grafiko desberdinen bitartez ematen da, eta urte zehatz bateko datuez gain, urte anitzeko bilakaera ikusteko aukera dago. Datuen jatorria estatistika institutu ofizialetatik eratorria da eta hainbat kasutan, Gaindegiak, metodologia bateratu baten bitartez zenbait datu kalkulatu ditu lurralde eremu desberdinentzako. Informazioa kontsultatzeaz gain, edonork deskarga ditzake plataforma elikatzen duten datu-fitxategiak.\nAtlasaren helburua zerbitzu baliagarria eskaintzea da Euskal Herria zertan den eta hobeto ezagutu nahi duen ororentzat. Nabigaerraza da eta erabiltzaile maila guztientzat egokituta dago. Bereziki interesgarria da, hori bai, irakasle, ikasle, aditu eta ikerlari eta baita kazetarientzat ere.\nInoiz baino errazagoa, inoiz baino ikusgarriagoa. Ezagutu Euskal Herria zertan den.\nZer da Atlasa:\nEuskal Herriko datu sozioekonomikoak klik batean bistaratu, kontsultatu eta deskargatzeko ataria da. Gure herriaren argazkia eskaintzen digu, udalerrikako, eskualdekako eta herrialdekako errealitateak hurbilduz, baita Euskal Herria Europa eta munduan kokatuz ere.\nOrokorrean, Euskal Herria zertan den ezagutu nahi duen ororentzat da Atlasa. Hala ere, bereziki herraminta interesgarria da ikasle zein irakasleentzat, bereziki datuekin bere egunerokoan lan egiten duten guztientzat.\nDatuak kontsultatzez gain, hauek deskargatu eta zure erabilerarako balia ditzakezu, artxibo irekiak eskaintzen baititu guneak. Hala, ikerketak egiteko tresna bikaina da.